open-index/open-wikipedia-markdown huggingface dataset:
澳洲

**澳洲**（），全稱（），俗稱「袋鼠國」，係南半球一個國。面積同美國本土差唔多大，全世界排第六，南半球排第二，大洋洲第一。澳洲係世界上最細嘅大陸（睇澳洲大陸），但亦係地球上最大嘅島，而又係唯一一個國土覆蓋整個大陸嘅國。首都係坎培拉，但人口多集中喺各個州嘅首府，主要喺悉尼、墨爾本、布里斯本、珀斯同埋阿德萊德。

澳洲本身係由澳洲大陸，塔斯曼尼亞同一啲喺太平洋、印度洋同埋南極洋嘅島嶼組成。澳洲東南邊係紐西蘭、北邊有巴布亞新畿內亞同埋東帝汶，而印度就喺西北邊。「澳洲」一詞源自)拉丁文'terra australis incognita'，譯做粵文即係「喺南方未知嘅大陸」。

澳洲人均擁有嘅國土面積喺全世界排第四，有多樣嘅自然景觀，包括熱帶雨林、又叫做「紅色中心」嘅沙漠、吸引好多遊客到大堡礁同烏魯汝。更加有大量特有動植物，係有袋類哺乳類唯一一個佔最多嘅大陸，亦有鴨嘴獸等活化石。澳洲同美國兩個國家並列擁有最多世界自然遺產。

政治上，澳洲混合咗英國西敏制同美國嘅制度。即係前者嘅議會至上而且同政府關係密切，並保留虛位君主、以及美式聯邦制同有實權嘅參議院。所以澳洲喺多個指數排名，例如生活質素、健康、教育、經濟自由度、公民自由度同政治權利中名列前茅。澳洲積極參與國際事務，係聯合國、20國集團、英聯邦、太平洋安全保障條約、經濟合作與發展組織、亞太經合組織同太平洋島國論壇嘅成員。

## 歷史
澳洲大陸喺四萬年前就已經有原住民澳洲人喺度住。喺1606年，荷蘭航海家威廉．揚松抵達依家嘅澳洲昆士蘭約角半島，係史上首次有歐洲人登陸澳洲。之後，相繼有唔同嘅荷蘭人去澳洲探險，佢哋稱為「新荷蘭」。

之後，喺1770年8月22號，英國占士曲船長去到依家澳洲北岸嘅屬領島，宣告成個澳洲東岸為英皇屬土，並命名為新南威爾士。但英國對新南威爾士正式展開殖民地管治就要等到1788年1月26號澳洲開埠。之後至到十九世紀，人口起飛，而且探索咗東部之外嘅地方，其後五個自治殖民地相繼成立。

喺1901年1月1號，六個殖民地合併為一個自治領，做咗澳洲聯邦。雖然澳洲自此逐漸獨立，但一路都喺英聯邦入面，國家元首依然係由英國君主做。不過須知正式蒞講國王喺澳洲就係「澳洲君主」，法律上同佢英國君主嘅身分唔再關事，而且一開始已經冇實權，並且由澳洲總督同各州總督分別喺聯邦同州代表。

## 政區
澳洲分為六大州（State）、兩大領地（Territory），與及其他較細領地。

六大州：
* 新南威爾士（New South Wales, NSW），澳洲唐人稱之「紐修威州」。
* 維多利亞（Victoria, Vic）
* 昆士蘭（Queensland, Qld）
* 南澳（South Australia, SA）
* 西澳（Western Australia, WA）
* 塔士文利亞（Tasmania, Tas）

兩大領地：
* 京畿（Australian Capital Territory, ACT）
* 北領地（Northern Territory, NT）

其他領地：
有人住：
* 渣華灣（Jervis Bay Territory）
* 諾福島（Norfolk Island）
* 聖誕島（Christmas Island）
* 椰樹島（Cocos (Keeling) Islands）

冇人長住：
* 亞什摩同卡地爾群島（Ashmore and Cartier Islands）
* 珊瑚海群島（Coral Sea Islands）
* 克島同麥當奴群島（Heard Island and McDonald Islands）
* 澳洲南極領地（Australian Antarctic Territory，好多國家依南極條約唔承認）

除咗聯邦國會有權取締當地政府立嘅例之外，好多時，兩個領地嘅運作模式同其他州一樣。

## 外交
澳洲政府喺2004年嘅外交白皮書入面講到，基本外交政策係重視同美國嘅關係，同埋藉助經貿往來，促進同亞洲各國嘅關係。另外，佢哋一直以來同紐西蘭嘅關係都好好。

## 經濟
澳洲係一個發達國家，最主要係靠自然資源賺錢，例如佢嘅旅遊業係靠大量自然景觀吸引外國人。而佢又有發達嘅礦產業同埋畜牧業，專門出口原材料。因為佢係喺南半球，澳洲多數同亞洲交往，例如原材料都係輸出到中國。

澳洲係全球第12大經濟體，人均國民生產總值排名世界第5，並被瑞士信貸集團選為世界財富中值最高嘅國家。

澳洲嘅貨幣係澳元（俗稱澳洲紙）。現時流通嘅硬幣分為5仙、1毫、2毫、5毫、1蚊、2蚊（尺寸細過1蚊）；而紙幣就分為5蚊、10蚊、廿蚊、50蚊同100蚊。

## 人口

**人口：**20,434,176人（2007年7月估計）

**年齡結構（2007年估計）：**
* 0-14 歲：19.3%（男 2,023,375人/女 1,929,229人）
* 15-64 歲：67.4%（男 6,945,068人/女 6,831,653人）
* 65 歲以上：13.2%（男 1,197,494人/女 1,507,357人）

**年齡中位數（2007年估計）：**  
* 總計：37.1 歲
* 男：36.3 歲
* 女：38 歲

**人口增長率：** 0.824%（2007年估計）

**出生率：** 12.02 /1,000 人（2007年估計）

**死亡率：** 7.56 /1,000 人（2007年估計）

**淨遷移率：** 3.78 /1,000 人（2007年估計）

**性別比（2007年估計）：**
* 出生：1.05 男/女
* 15歲以下：1.049 男/女
* 15-64歲：1.017 男/女
* 65歲以上：0.794 男/女
* 總計：0.99 男/女

**嬰兒死亡率（2007年估計）：**
* 總計：4.57 /1,000 人 
* 男：4.95 /1,000 人 
* 女：4.16 /1,000 人

**預期壽命（2007年估計）：**
* 總計：80.62 歲
* 男：77.75 歲
* 女：83.63 歲

**總生育率：** 1.76 嬰兒/婦女（2007年估計）
  
**HIV/AIDS**
* 成人感染比例：0.1%（2003年估計）
* 感染人數：14,000（2003年估計）
* 死亡人數：少於 200（2003年估計）

**族群組成：**
* 白人 92%，亞洲人 7%，原住民同其他 1%

**宗教：**
* 羅馬天主教 26.4%，英國國教 20.5%，其他基督教 20.5%，佛教 1.9%，伊斯蘭教 1.5%，其他 1.2%，冇講明 12.7%，冇宗教 15.3%（2001年普查）

**語言：**
* 英文 79.1%，中文 2.1%，意大利文 1.9%，其他 11.1%，冇講明 5.8%（2001年普查）

**識字率（2003年估計）：**  
* 定義：15歲以上有讀寫能力
* 總計：99% 
* 男：99% 
* 女：99%

## 文化
由於以前係英國殖民地，澳洲主流文化本身就係英國文化。由於地理上唔近歐洲，雖然澳洲人口以白人為主，但係喺文化上顯得好孤立。尤其係隨住二次大戰後美國興起，好多澳洲新一代都崇拜以荷里活為主嘅美國文化，原有嘅英國文化就被視為傳統文化。

## 註

## 攷

## 出面網頁

* 
* 
* 
* 
* 
*
雪梨

**雪梨**可以係：
* 雪梨 (生果)，生果嘅一種，係一種梨
* 雪梨 (澳洲)，又譯做**悉尼**，澳洲新南威爾斯州城市
* ：喺澳洲昆士蘭州
* ：喺加拿大諾華斯高沙
* 雪梨 (藝人)，香港藝人，原名嚴惠明
昆士蘭

**昆士蘭州**（），簡稱**昆州**、**昆省**，係澳洲東北部一個州，亦係澳洲第二大嘅州，人口喺澳洲排第三，首府係布里斯班。昆士蘭同其他州好唔同，昆士蘭人口唔係集中喺首府，反而係分散喺唔同嘅主要城市，分別有黃金海岸、柬兹、湯士維、洛咸頓、麥卡伊等等。

昆士蘭喺亞熱帶，全年都好好陽光，所以好多人叫佢做「陽光之州」（Sunshine State）。

## 人口
根據2021年嘅估計，昆士蘭嘅人口大概有527萬人喥。而且係全國人口增長最多嘅州。人口增長主要係嚟自其他州嘅移民。

布里斯班係昆士蘭嘅首府，人口最多，佔全州49%，其他城市有黃金海岸、柬兹、湯士維、洛咸頓、麥卡伊等。人口雖然比其他州分散，但東南部始終係人口最多嘅地區。呢區以布里斯班為中心，由沿岸有成200公里長嘅都市群構成，由路沙南至特威德河。

## 經濟
呢個州農業發達。全國嘅牛奶、香蕉、菠蘿、咖啡、煙草、花生、木材、豆類、蘋果、香蕉、菠蘿、木瓜、荔枝、芒果、穀物、甘蔗、棉花、等都主要喺呢度出產。礦產資源亦豐富，礦產量佔全國24%。主要礦產有鉛、鋅、銅、鈾、鋁礬土、錳、銀、金、鉬、煤、鐵礦砂、石油、天然氣、磷酸鹽、紅金石、蛋白石等等。工業有提煉礦產嘅工廠。另外旅遊業都好發達，主要景點有大堡礁同黃金、陽光兩海岸。
黃金海岸 (昆士蘭)

**黃金海岸**係位於澳洲昆士蘭太平洋沿岸嘅城市，人口50萬，係澳洲第6大城市。好近另一個城布里斯班。佢以陽光海灘聞名世界，係好出名嘅旅遊城市。
布里斯本

**布里斯本**（時興粵語及國語譯名）／**布里斯班**（時興普通話及粵語譯名）／**庇利士彬**（老套粵語譯名）／**Brisbane**（英文正名），係澳洲昆士蘭嘅首府，位於該州東南邊緣。以人口計（約一百八十萬）係澳洲第三大城市，僅次於悉尼同墨爾本。布里斯本市政府係澳洲最大嘅地方政府區（Local Government Area, LGA）。

該城滂住布里斯本河而建，有好多條橋樑連接南北兩岸。

## 睇埋
*布里斯本中央車站

## 攷
布里斯本河

**布里斯本河**係位於澳洲昆士蘭東南，流經布里斯本嘅河流，最後入莫爾頓灣，進入太平洋。

喺布里斯本區有市政府嘅渡輪服務City Cat同埋City Ferry，接載乘客。

類:大洋洲河
黃金海岸

**黃金海岸**可以係以下其中一個地方：
* 英屬黃金海岸，非洲國家加納舊時個名
* 黃金海岸 (昌黎)：喺昌黎縣
* 黃金海岸 (香港)：喺香港屯門區
* 黃金海岸 (臺南市)：臺南市嘅沙灘海岸觀光地區
* 黃金海岸 (昆士蘭)：喺澳洲昆士蘭州
* 黃金海岸水上樂園：又叫珠江泳場。廣州嘅游水場，喺海珠區。
港式英文

**港式英文**係指響香港，口音同特徵受廣州話影響嘅英文。佢唔係一種混合語言，只係英文受本地影響嘅一個分支。某程度上，同中式英文有關。

英文係香港嘅法定語言，香港人啲英文喺學校學，唔少都係由幼稚園學起。不過好少小學用英文敎；中學有唔少；大學就差唔多都係用英文敎。商業上，大部份主要用英文。

響香港開埠早期，識講英文嘅華人好少，唔少都會透過通勝學識一啲英文字。通勝裏面有一兩版係將英文譯返做廣東話讀音。例如，英文（晚餐），就會用中文字寫做「甸那」（din1 naa2）；另外重有好似「柯打」（order）咁。

## 發音
### 字母
* L讀成[ˈɛloʊ]，R讀成[ˈaloʊ], Z讀成[jiˈsɛt̚]。

### 子音
* /v/音讀成[w]音或者[f]音。
* /θ/音讀成[f]音，/ð/音讀成[t]音。
* /b，d，ɡ/音讀成[p，t，k]。
* /dʒ/讀成[ts]，/tʃ/讀成[tsʰ]。
* /r/音讀成[l]音或者[w]音。
* /s，z，ʃ，ʒ/全部讀晒[s]音。
* /l/尾音讀成[u̯]音（*well*讀[wɛu̯]）

### 母音
* /æ/音讀成[ɛ]音。
* /ɑː/音讀成[a]音。
* /ɪ/音讀成[i]音。
* /ʊ/音讀成[u]音。
* /ɜː/音讀成[œ]音。
* /ə/音讀成[a]音。

香港人唔留意啲弱讀音：
*「welcome」/ˈwɛlkəm/讀成[ˈwɛu̯kʰɐm]，「potato」/pəˈteɪtoʊ/讀成[pʰoʊˈtʰeɪtʰoʊ]等等。
* -age字尾讀成[eɪtʃ]，正確音係/ɪdʒ/；「message」/ˈmɛsɪdʒ/讀成[ˈmɛseɪtʃ]，「language」/ˈlæŋɡwɪdʒ/讀成[ˈlɛŋkweɪtʃ]等等。
朱經武

**朱經武**（，）係美國物理學家，2001年至2009年做香港科技大學校長。中國長沙出世。

## 學歷
*  國立成功大學理學士（1958年至1962年）
* 理碩士（1963年至1965年）
* 聖地牙哥加州大學哲學博士（物理）（1965年至1968年）

## 殊榮
朱經武屢獲殊榮，拎過美國科學家最高榮譽嘅（1988年）同埋（1994年），2001年亦都獲頒發工程界最崇高嘅，亞歷山大貝爾同愛迪生等傑出科學家都係呢個獎嘅得主。

### 其他殊榮

*  中央研究院院士（1988年）
*  香港中文大學榮譽理學博士（1988年）
* 西北大學榮譽科學博士（1988年）
* 院士（1989年）
* 院士（1989年）
* 第三世界科學院院士（1989年）
* 英國皇家(藝術/產業/商業)學院院士（1989年）
* 電磁學學院院士（1990年）
* 榮譽科學博士（1991年）
* 德薩斯科學院會士（1992年）
*  中國科學院外籍院士（1996年）
*  香港浸會大學榮譽理學博士（1999年）
* 院士（2004年）
*  院士（2005年）
*  太平紳士（2005年）
*  靜宜大學名譽博士（2005年）
*  澳門大學榮譽理學博士（2006年）
*  榮譽科學博士（2007年）
* 世界華商投資基金會「世界傑出華人獎」（第10屆，2008年）
*  香港科學會會員（2011年）
* 會士（2012年）
*  香港科學院創院院士（2015年）

## 攷

## 出面網頁
* 
* 
** 
* 
* 
* 

類:美籍華人
類:美國物理學家
類:中央研究院院士
類:中國科學院院士
類:世界傑出華人
類:香港科學院院士
類:澳門大學榮譽博士
類:香港浸會大學榮譽博士
類:香港中文大學榮譽博士
類:香港科技大學校長
類:加州大學舊生
類:國立成功大學舊生
類:長沙人
經武
香港科技大學

**香港科技大學**（；，縮寫HKUST），簡稱**科大**，又叫**清水灣大學**，係香港第三間大學。響1991年10月招收第一批學生。大學校園響清水灣半島，依山面海，飽覽牛尾海景色。

科技大學而家有四個學院，分別係商學院、理學院、工學院同人文社會科學學院。截至2021年，大學有學生16848人，教學人員738人。科大仲有喺廣東省開設咗好多研究機構，而位於廣州市嘅香港科技大學（廣州）新校舍亦都會喺2022年開始啟用。

雖然科大淨係建校三十年，但係已經成為咗亞洲甚至係全球領先各研究大學之一，被認為係世界上發展最快嘅大學之一。喺2021年，科大喺QS世界大學排名第34位同埋泰晤士高等教育世界年輕大學排名第3位。

## 歷史
香港科技大學係因為1980年代經濟結構轉變而起。因為香港已經進入經濟轉接期，香港政府預期香港會轉向高科技同商業，工商業要求有更多大學生配合。所以當時香港政府就決定起第三間大學，配合呢個需要。咁啱呢個時候中英已經簽咗聯合聲明，英國會響1997年交香港畀中華人民共和國，英軍就一批批撤走。響1986年，響大埔仔嘅高希馬兵房清走用來起香港科技大學，喺之前香港童軍總會重響個地方搞咗個大露營。

1988年，大學重未起好。吳家瑋就做咗呢間未來大學嘅校長。起緊呢段時間，香港嘅通貨膨脹好犀利，所以好快就超支。到佢起好第一期，超支呢一項就備受各方指責。因為大學設備先進，所以俾社會抨擊係勞斯萊斯大學，俾人話奢侈。另一方面，間大學無用比賽第一名個設計，亦都俾議員質疑。呢啲批評響大學初頭幾年一直無停過。更加弊嘅係，香港賽馬會同政府畀嘅錢係唔夠起第三期，所以吳校長一直周圍搵人捐錢去起埋其餘部份。不過，經過大學多年努力，亦證明到當年投資係物有所值，近來亦唔見有人提起呢啲批評。

1991年間學校未起好嗰陣，第一批學生已經響尖沙嘴上堂。

到咗今時今日，香港科技大學已經成為全球其中一間最頂尖嘅大學，科大喺唔同嘅院校排名亦都名列前茅。

## 歷任校長
*1991年—2001年：吳家瑋
*2001年—2009年：朱經武
*2009年—2018年：陳繁昌
*2018年—2022年：史維
*2022年至今：葉玉如

## 學院
*理學院
*工學院
*工商管理學院
*人文社會科學學院
*跨學科學院
*香港科技大學賽馬會高等研究院

## 睇埋

* 香港科技大學持續進修學院 - 一個喺2010年結束，提供副學位課程嘅學院

## 參考

## 出面網頁
* 香港科技大學
輕鐵 (香港)

|}
|}

**輕鐵**（；通車嗰時叫**輕便鐵路**，有段時間叫**九廣輕鐵**，法例上重係叫**西北鐵路**），係香港鐵路有限公司營運嘅香港客運鐵路之一；有 12 條路線；車行新界西北嘅屯門區同元朗區之間，全長 36.15 公里。截至2004年，總共有 68 個站，當中有 4 個站接駁港鐵嘅。輕鐵每日運作 19 個鐘。車隊現時有 119 部列車，每部可以載 200 幾人。14 條路線都有佢嘅代表顏色（另外有四條只係喺繁忙時間行駛嘅路線，即 751P、507P、506P同埋720，不過路線圖冇顯示, 四條線喺車務運作上都以黑色為代表色）。至於成個輕鐵網，合併前用<span style="color:orange;">'''橙色'''</span>代表，合併之後就改用<span style="color:#DBB800;">'''泥黃色'''</span>代表。

## 歷史
喺發展屯門新市鎮嘅時候，政府已經預咗位去起輕鐵，但係嗰陣重未決定畀邊間鐵路公司去起。政府先喺1982年畀擁有香港電車有限公司嘅九龍倉集團起輕鐵，但係起唔成。最後，政府邀請九廣鐵路公司起輕鐵，最終九鐵喺1984年中決定接納呢個計劃。

輕鐵第一期喺1988年9月18號正式通車。

### 擴展
喺1988年同2013年間，輕鐵系統總共有四期發展。

#### 屯門支線（第二期發展路線）
3段支線分別係連接屯門碼頭至友愛、友愛至三聖同埋市中心至屯門東北。佢哋總長5公里，起咗9個車站（兆麟、豐景園、屯門泳池、兆禧、杯渡、何福堂、景峰、鳳地）同埋1個總站（三聖）。喺1992年2月，佢哋全線通車。

#### 天水圍支線（第三期發展路線）
為咗畀天水圍新市鎮嘅居民有輕鐵服務，輕鐵決定喺青山公路主線塘坊村站附近嘅灰沙圍起一條新支線入去天水圍。呢條支線全長2.1公里，共有4個站（坑尾村、天耀、樂湖同天瑞），連接區內主要屋苑，喺1993年1月10號通車。同時，有兩條新線投入服務，就係721線（來往天瑞至元朗總站），同埋722線（天瑞至兆康，之後同612重組成720線）。

之後到咗1995年，由於天水圍發展得好快，輕鐵又喺天瑞站北面起一條800米左右嘅路軌，加多兩個站：翠湖同埋天水圍（而家叫做天榮站）。

#### 天水圍支線（第四期發展路線）

#### 天水圍預留區支線

## 用車
*70架澳洲Comeng輕鐵列車，1988年投入服務（編號**1001-1070**，其中**1004**又叫「輕鐵先鋒」，**1070**又叫「史禮賢」，**1013**、**1027**已退役）（第1期列車）
*30架日本川崎輕鐵列車，1993年投入服務（編號**1071-1090**，另外**1201-1210**冇駕駛室）（第2、2T期列車）（喺2023年退咗役）
*20架澳洲 Goninan輕鐵列車，1997年投入服務（編號**1091-1110**）（第3期列車）
*22架中國南京浦鎮輕鐵列車，2009年投入服務（編號**1111-1132**）（第4期列車）
*40架中國中車南京浦鎮輕鐵列車，2021年投入服務（編號1133-1162，加1211-1220冇駕駛室）（第5期列車）

澳洲 COMENG 列車同日本川崎列車喺1997年至2000年間翻髹成新色彩（第一架翻髹電動列車編號係**1044**，1997年秋季完成翻髹；最後一架係**1028**，2000年秋季完成翻髹），並喺2002年至2003年間以電子路線牌取代沿用咗10年嘅膠布牌路線顯示（第2版），車尾亦加裝咗電子路線牌。

以上嘅車唔係固定喺對應路線行駛，有時會有2架電動列車連埋一齊行，俗稱拖卡，車尾會有一塊寫有**C**字嘅牌，畀後面列車嘅司機識別。拖卡時可載超過400人。

所有輕鐵列車嘅速度限制最高每小時70公里，一般營運速度每小時30至50公里之間，只有少數距離較長嘅路段，好似藍地至洪水橋段，車速可接近70公里。車廂所有座位都面向車頭。2004年，九鐵公司決定將其中50個車廂嘅部分座椅拎走，留出更多位畀乘客嚟企，工程喺2006年完成。

2007年中，經運輸署調查後，九鐵公司同意買多22架新輕鐵車廂（第4期列車）以應付九龍南線啓用後嘅乘客量增長，並會喺9月中開始招標。而新輕鐵車廂預計喺2009年初前陸續投入服務。喺2007年11月，九廣鐵路公司正式批出22架新輕鐵車廂（第4期列車）嘅合約畀澳洲御萊特集團鐵路服務公司（United Group）。

有關合約已經喺2008年1月25號簽好咗，編號係KRS999。呢22架車由澳洲御萊特集團鐵路服務公司（United Group）負責車身總體設計，南車浦鎮公司負責成架車生產總裝同調試。第一架車會喺2009年5月交貨，其餘嘅預計喺2010年交埋，總額 3 億左右。而家頭兩架車已經行緊751線同507線。

## 路線

### 接駁巴士
睇港鐵巴士

## 車站一覽·接駁路線
輕鐵車站：（按收費分區排列）

## 參攷

## 出面網頁
*輕鐵官方網頁
*輕鐵行車時間表
*輕鐵轉乘優惠
1996年八仙嶺山火

**1996年八仙嶺山火**係指香港新界八仙嶺喺1996年2月10號發生嘅嚴重山火。呢場災難總共奪去咗五名師生嘅生命。

為咗紀念呢次慘劇，事後港英政府喺八仙嶺起咗一座「春風亭」，畀市民同行山人士悼念罹難嘅師生。

## 主因
*死因庭喺1996年5月召開研訊，指山火係源於有學生吸煙及攜帶打火機。
*死因裁判官又批評，意外發生嗰時師生比例超出教育署嘅規定，教師又冇將學生分成小組以便看管。

## 經過
1996年2月10號，54名香港中國婦女會馮堯敬紀念中學嘅師生，喺八仙嶺仙姑峰登山遠足嗰時，突然俾山火圍困。

漁護署同消防處及民安隊出動超過200人撲救，飛行服務隊亦派出兩架直升機輪流掟水彈。

山火燒咗40個鐘之後，喺第二日上晝11點先全部救熄。

災難發生嗰時救護車必須要先將傷者送到屬區之內最近嘅急症室，然後先可以轉送到設備較完善嘅醫院急救，導致救護車最少要行多超過四公里，有傷者重一度要兩次上落救護車，期間延誤咗傷者嘅醫治。

### 社會回響
件事讚捨身救人嘅先生。教協會同商台嘅鄭經翰，發起募捐，最後籌得善款成千萬，幫死者家人同火燒傷嘅學生。當時民政事務署長李麗娟亦去幫受傷嘅細路 。

### 影響同傷亡
*死亡人數：5人（周志齊老師、王秀媚老師同三同學）
*受傷人數：13人
*燒毀草地：20公頃
*燒毀樹木：60樖

### 動員
*消防員：200名
*直升機：4架

## 出面網頁
* 張文光，(n.d.)，潤物細無聲：青山有幸　春風有情，教協
* 太陽報：一場烈燄 十載難忘 八仙嶺憶噩夢 春風亭悼良師
香港考試及評核局

**香港考試及評核局**（簡稱**考評局**，，縮寫**HKEAA**），以前叫**香港考試局**（簡稱**考試局**；），係香港專責安排同統籌考試嘅機構。香港考試局於1977年5月成立，並喺同年8月1號開始執行佢嘅法定任務。考試局成立初期，財政來源主要來自政府，直至1981年開始，考試局先至正式成為財政獨立同自負盈虧嘅獨立法定機構。為咗更有效反映考試局嘅角色同工作，考試局於2002年7月正式改名做**香港考試及評核局**，以顯示佢除咗繼續主辦原有嘅考試之外，亦非常重視推行促進學習嘅評核工作。

## 歷史同發展
由1978年開始，香港考試局負責舉辦每年一次嘅香港中學會考（HKCEE）。考試局又喺1979年開始接辦香港中文大學入學資格考試，並改名做香港高等程度會考（已經喺1992年停辦）；1980年考試局更接辦香港大學入學資格考試，並改名做香港高級程度會考（HKALE）。每年報考呢兩個公開考試嘅人數超過100,000人。

除咗香港中學會考同香港高級程度會考之外，考評局亦為小學同初中舉辦「基本能力評估」。考評局喺2004年首次為全港小三舉辦全港性系統評估，並喺2005年推展至小六，到咗2006年，更將評估推展至中三。

因應香港高中課程喺2009年開始推行三三四學制，香港考評局喺2012年開始舉辦香港中學文憑考試（HKDSE），取代原本嗰兩個公開考試——香港中學會考同香港高級程度會考。而考評局已經喺2010年舉辦最後一次嘅香港中學會考同2012年舉辦最後一次香港高級程度會考。但係為咗配合重讀生嘅需要，考評局承諾會因應有意重考生嘅人數，喺2011年為重讀生安排重考個別香港中學會考科目，2013年就安排重考香港高級程度會考，呢兩個重考所有考生都係要以自修生身份去報考。

## 委員會
香港考試及評核局委員會由17個委員組成，分別嚟自中學、高等院校、政府部門同埋專業界別，除咗當然委員外，所有委員都係由行政長官委任。委員會嘅工作範圍，包括負責釐定考試政策同監管香港考試及評核局的工作。

## 秘書處
香港考試及評核局嘅秘書處由超過300人嘅全職人員為公眾服務，同埋處理考評局委員會同佢轄下事務委員會嘅工作。喺每年嘅考試季度，考評局都會聘用接近8,000個工作人員，擔任試卷擬題員、審題員、閱卷員、校對員、題目核分員、口試考官同監考員，而大部分都係中學同大學嘅資深教師。考評局秘書處由秘書長同副秘書長領導。

## 服務
香港考試及評核局舉辦以下嘅公開考試同評核：
### 香港公開考試
* 香港中學文憑考試
* 香港普通話水平測試
* 教師語文能力評核
* 全港性系統評估

以下考試已經停辦：
* 香港中學會考
* 香港高級程度會考

### 國際同專業考試
* ABRSM 英國皇家音樂學院聯合委員會考試
* AP考試
* Australian Teachers of Dancing Exams
* 北京舞蹈學院中國舞等級考試
* 中央音樂學院考試
* 汕頭大學設計學類本科專業考試
* 澳洲聯邦舞蹈教師協會（香港區）考試
* 地產代理／營業員資格考試
* B級電業工程人員註冊考試
* 廣州美術學院專業考試
* GCE/ GCSE/ IGCSE/ IAL
* 高階能力學生測試
* 中華人民共和國普通高等學校聯合招生考試
* 電腦化青少年普通話水平測試
* PTE 兒童英語考試 / PTE 通用英語考試
* 全國美術考級試
* 英國國家舞蹈教師協會標準舞及拉丁舞（香港區）考試
* 中華人民共和國國家司法考試
* 英國皇家舞蹈學院考試
* SAT
* 廣東省高等教育自學考試
* 澳洲聯邦舞蹈教師協會及香港體育舞蹈總會聯合考試
* 英國倫敦大學國際課程考試

## 爭議事件
### 2020年香港中學文憑試歷史科題目風波

喺2020年香港中學文憑試，歷史科一條有關中日關係嘅題目陷入爭議。被政府官員，新華社同香港親中媒體先後批評，引起咗坊間好大爭議，教育界批評政府咁做係對教育界發動文革式嘅政治批鬥，而最終考評局將成條題目作廢。

## 睇埋
* 香港教育
* 教育局 (香港)

## 參考


## 出面網頁
* 香港考試及評核局
至Net奇兵

**至Net奇兵**（Code Lyoko）係一套法國出產嘅卡通片。佢有日本動畫同電腦合成動畫嘅特色，由Antefilms同埋門士戈夫（Moonscoop）動畫公司聯合製作，分別由法國3電視台（France 3）：運河J（Canal J）（法國）、青年電視台（加拿大）、卡通網絡（美國，英國）同香港無綫電視喺2003年至2005年間播映。 

## 劇情
至Net奇兵係有關四位卡迪中學嘅學生（傑理明、阿奇、治狼同尤美）喺卡迪中學附近嘅廢棄廠房裏面揾到控制一個名叫利奧高（Lyoko）嘅虛擬世界嘅超級電腦，並嘗試幫一個叫做亞烈達嘅虛擬人物離開利奧高同埋進入真實世界（簡單來講，就係將亞烈達實體化）。

一個巨大嘅數碼實體叫做山拿，佢想佔據世界嘅野心將掌管利奧高嘅超級電腦破壞咗。如果佢哋能夠令亞烈達揾到一座活化咗嘅高塔，佢就可以將高塔滅活化嚟防止山拿嘅攻擊。之後，部超級電腦就可以將時間倒流到攻擊之前，除咗嗰五個人之外，嗰段時間嘅記憶都會消失。為咗令過程更加完美，佢哋必須確保所有同學同埋老師冇被山拿殺死，因為時光倒流唔可以令死人復活。

另外一個問題係山拿係超級電腦，喺「大日子」，傑理明發現山拿嘅力量會隨住每次時光倒流得到嘅數據，逐漸變得強大。

由於佢哋需要停止山拿嘅襲擊，治狼、阿奇同尤美進入利奧高去幫亞烈達打敗山那嘅怪獸同埋滅活化高塔。傑理明喺工廠操作超級電腦，追蹤佢哋喺利奧高嘅位置同監察佢哋嘅生命值。如果其中一個幫亞烈達嘅角色損失所有生命值，佢哋會離開利奧高。但係亞烈達冇「真身」，如果佢損失所有生命點，佢會永遠消失。

雖然佢哋都想將亞烈達實體化，但係山拿將病毒植入亞烈達嘅身體度，防止自己被熄機（山拿一「死」（熄機），亞烈達都會死。）亞烈達繼續住喺地球，但係都要滅活化高塔。每一次行動完成嘅時候，傑理明都要將亞烈達實體化一次，唔似其他成員會自動實體化。

喺第二輯最後，傑理明發現原來山拿冇將病毒植入喺亞烈達嘅身體度，反而係偷走咗佢喺地球上生活過嘅記憶。

## 至Net奇兵喺香港
無綫電視翡翠台喺2005年5月播出第一輯中文版（共26集），但由於唔係太受到歡迎，所以喺2006年播出第二輯英文版（都係26集）嘅時候，已經改喺明珠台嗰度播。第二輯已經喺2006年4月28號做晒。2006年9月11號開始喺放學ICU播出第二輯中文版，同年10月16號播完。

## 集名
《至Net奇兵》而家播咗四輯，下面係每集嘅名。


註：因為美國卡通網路唔係順序播（例如第49集Franz Hopper，喺美國係47集），所以喺YouTube睇到嘅英文版次序同原本有唔同。
仆街

**仆街(pok guy)**（）係廣東話入面一個好常見嘅俗語。喺香港同埋廣東等地區經常有人掛喺口邊，亦都有喺塗鴉度出現。喺中學入面、傾閒偈之間、MK人對話之中，「仆街」呢句俗語嘅出現率係特別高嘅。相比起「屌」之類嘅粗口，「仆街」其實唔算係粗俗，最多只有死傷意思，亦冇性暗示。

## 意思
喺廣東話之中，「仆街」原本係黑社會嘅用語，係指仆臥喺街上，死喺路邊冇人收屍，暗指眾叛親離或者親信俾人誅晒。現今都好少人知道佢嘅原意，於是「仆街」一詞開始降級，變為強調情感之用，更有人按字面就噉解為跌倒、仆親。

## 寫法
有指正寫係**扑街**，其中「扑」唔係「撲」簡化字；亦有考證話寫成**踣街**至啱；兩個嘅發音同意義都啱路數，不過極少人採用；正寫存疑。另外有粵語「曲街」、「福佳」同**扒街**及國語「**不該**」及英文「**PK**」、「**HiHi**／**Hi Hi**」同「**poor guy**」等避諱代稱。

## 文法及應用範例
而家嚟講，**仆街**一詞喺實際應用嗰陣主要會有四種意義：
#指陷入絕境：今次**仆街**啦！（呢鑊麻煩囉！）
#狠狠咁鬧人：**仆街**啦你！（去死啦！）
#作名詞用，指特定嘅人：你係一條**仆街**。（你係一個衰人）
#作形容詞：佢好**仆街**囉！（佢好賤）
#發洩用：**仆你/佢個街**！（等同「豈有此理」、「頂你／佢個肺」、「你去死啦」）

以下進一步介紹下唔同詞型嘅運用：

*作為名詞，多數係指一啲品德好差或者做咗壞事嘅人。例句：
#你個**仆街**吖！重爭我十蚊幾時還呀？（直頭用**仆街**當咗係對方個名，用嚟強烈咁表現出唔還錢呢種品行係唔要得嘅）

*作為動詞，多數會係啲黑心狠毒嘅咒罵。例句：
#叫你做少少嘢都唔掂，哎你去**仆街**啦！（呢句說話強烈咁表達對某人做嘢嘅效率唔滿意，直頭想佢快啲去死）

*作為形容詞，多數係指單嘢好麻煩好難處理，或者形容好衰嘅人。例句：
#嗰個**仆街**老細成日喺度指東指西！我唔撈啦！（帶出呢個人認為有個咁衰嘅老細咁樣對自己，已經唔想再幫佢打工）
#單嘢搞到咁**仆街**，點收科呀？（即係件事搞到咁複雜麻煩，點樣去收拾殘局好呢？）

### 其他用法
#### 仆親／跌倒
**仆街**可以泛指跌倒，例如：
*一九八二年九月，戴卓爾夫人喺北京同鄧小平開完會後，喺人民大會堂前面條樓梯**仆街**（有人會寫成「仆階」，即係仆咗落階梯）。

#### 唔好運
**仆街**可以指自己或者其他人嘅運氣唔好。例如：
*我今次**仆街**啦！
:等於「我呢鑊衰咗啦！」
***仆佢個臭街**／**仆佢個臭花街**
:等於「頂佢個肺」、「豈有此理！」。「佢」字可以泛指任何嘢，包括運氣。「臭」字同「臭花」係助語詞。

### 諧音詞

## 諧音
### PK
英文「**PK**」嘅常見意思有決戰／毆鬥，亦都可以代表足球射十二碼（Penalty Kick）。

不過因為有時為咗唔想咁粗俗，就搵**仆街**英文拼音－"POOK GAI" 嘅縮寫：「PK」來代替，用法其實同**仆街**係一樣。例子：

***今次個計劃P咗K啦！**（又可以咁樣講：**今次個計劃PK咗啦！**）
:即係話：今次呢個計劃衰咗囉。

***你條PK仔終於捨得返嚟啦咩？**
:即係「你個**衰仔**終於捨得返嚟啦咩？」。因為係取代用嘅詞語，聽落比較溫和，可以用喺比較熟嘅朋友身上，口中雖然好唔滿意，但又帶出少少親切同掛念嘅味道。

***今次PK喇！**
:即係「今次仆街喇！」

### Poor Guy or Pok Guy
英文「**Poor Guy and Pok  Guy**」照譯就係窮人，但有時因場合唔方便講仆街或PK，或會用「Poor Guy」代替。好似：嗰條Poor Guy好狗呀！

### 不該
用國語讀**不該**，聽落似用粵語講嘅「仆街」，黃毓民做香港立法會議員時，曾經喺開會時用國語講好多次「不該」，疑似有此意味。

### 曲街
以「**曲街**」代替「仆街」原本係佛山一帶嘅粵語南番順方言嘅避諱講法，後嚟開始喺香港嘅網上討論區廣泛咁用，通常係用嚟做避開俾討論區過濾河蟹嘅替代詞。

### 福佳
改編歌《福佳始終有你》令諧音詞「**福佳**」廣為人知。

### 扒街
將「仆街」讀歪些少就係**扒街**（），字面意思差唔多。

### Puki
印尼文既「閪」（女性性器官），聽落似用粵語講嘅「仆街」。變種「Pukimak」字面意思「老母閪」既「屌你老母」「老母仆街」用意。

## 註

## 攷

## 睇埋
*屌
*屌你老母
*冚家剷
*仆奇（Poke或Poké，一種據說源於夏威夷嘅日式熟食。喺北美洲嘅連鎖快餐店Poké Guy就係賣呢種嘢食）

## 出面網頁

* 香港網絡大典
* 廣東話粗口研究網
屌

**屌**（，），俗寫**𨳒，或者屌你老母**，原本意思係男人陰莖；之後引申出（企喺男方角度）形容性交時，陰莖抽插陰道動作嘅意思，此義相當於官話嘅**肏**（俗寫成「**操**」）字所指；古時官話就已經會用個「屌」字嚟鬧人。多數忌諱字詞嘅意思都會越用越濫；「屌」唔係例外，喺性交動詞意義上，可以泛指各種插入式性行為。
## 粵語
「屌」指男陰時，同「勢」對應；前者係方言俗字，後者出現喺文言經典。今時今日喺粵語，「屌」係五個所謂粗口字之一，大致有四個意思：一、啲嘢唔順嗰陣，有人會嗑「屌！」噉樣感嘆，所以亦算係一個助語詞；二、亦都會用來表示「扑嘢」；三、用「屌」字嚟鬧人，幾乎只會強調對被鬧者嘅不滿，同色情無關——譬如，甲鬧乙：「屌你老母……」並唔代表甲想同乙個阿媽搞嘢或者批評乙嘅阿媽；甲亦都可能係女性；四、指鬧人呢個行為；「屌人」好多時係指「大鬧人哋」，期間亦都未必用到個「屌」字。
## 官話

### 大陸
佢地用正字「肏」、「入」（將「肏」拆走下半截得出），同埋「肏」或「入」嘅多個近音字。。
### 臺灣
响當今臺灣國語，要粗鄙談性或者傳遞悲憤情緒時，總係靠「幹」同「肏」等字表達。「屌」喺台灣解做「好勁」，通常用於口講，唔係忌諱字，流行意思同廣東口語嘅大相徑庭。喺大陸普通話，該字定位介乎上述兩種狀況之間。
## 禁字
喺粵語地區嚟講，「屌」算係頭號禁字，由於呢個字喺粵語嚟講極之侮辱；語帶憤恨噉用，等同撩交打。
### 香港
喺香港，雖然無公開嘅官方文件指明話呢個字係粗口，但係暗地裏有共識，都將呢個字列做粗口兼避用，而政府部門實際上會要喺嚴肅場合道用呢個字嘅人付出代價。喺要靠牌照運作嘅電視、電台等即時傳播媒界，「屌」直頭係頭號禁字，有講「屌」就要用「嘟」一聲去冚住佢，而喺電影出現「屌」，亦都會帶來被評為三級片嘅風險。傳播媒體唔畀講，係根據《廣播事務管理局條例》，但同樣無列明粗口定義，只要有人投訴，就當係粗口（經考察後）。其實傳媒機構有內部守則，講明「屌」字屬粗口。喺立法會會議道講，就隨時會俾主持人下令收聲，甚至趕離場。話雖如此，香港嘅有牌電台同電視台，都有大把直播新聞節目隔唔澌呢個字；喺激烈示威嘅現場，憤怒民眾同失控差人冇停嘅「互屌」（粗鄙對鬧，尤其是狂嗌有個「屌」字嘅詞句嗰種）嘅聲，往往會經大氣電波傳播到出去；每當幕後人員發現唔對路，就可能會消音一陣間，不過反應多數都唔夠快；觀眾同聽眾依然會斷斷續續噉聽到好多橫飛嘅粗口。「屌」字因為太多用途，堪稱「百搭」，成為港人最常用粗口。2017年3月26號第五屆行政長官選舉裁定問題選票嗰時發現一個選委喺選票上寫上「屌」字反對小圈子選舉。
## 字源
其實屌字因為意思粗鄙，所以用字去正經記錄嘅人唔多，坊間通常當錯佢有音無字，亦有好多求其寫法，例如「肏」、「丟」、「吊」、「𨳒」、「掉」、「丢」、「小」、「挑」同「刁」等。《康熙字典》就以「屌」字為正寫，《李氏中文字典》同《香港粵語詞典》就以「𨳒」做正寫。至於選字究竟係由古（「屌」）抑或從眾（「𨳒」）好啲，未有定論。由於「屌」見於古文言經典，各個電子中文編碼系統，喺好早嘅版本都就已經開始支援。相反，「𨳒」喺中文之中，只係個近代嘅新造字，到咗1999年，先至隨着官方嘅香港增補字符集收錄，而納入規範當中。
## 臺灣講「屌
屌字嘅官話發音係（ㄉㄧㄠˇ［注音］；diǎo［漢語拼音］）。傳媒上嘅新潮用法，源自臺灣MTV channel一段宣傳：「MTV音樂台，好屌！」。呢句嘢由有「廣告教父」之稱嘅孫大偉創作出嚟，原本意思係：「音樂是有重量的」，形容音樂打動到人嘅能力。廣告出咗街之後，臺灣人亦更加流行噉樣用呢個字，好多人鍾意用「好屌！」去形容一啲好正，令人動容嘅嘢。
## 越南話講法
屌字嘅北越用個「địt」字，讀[ɗit˩]，接近粵音嘅「秩」。屌字嘅南越用個「đụ」字，讀[ɗʊu̯˨˧]，接近粵音嘅「dou⁵」。通常係同個「má」字一齊用，「đụ má」，讀 ̣[ɗʊu̯˨˧ ma˦˥]，接近粵音嘅「（dou⁵）媽」，就係「屌你老母」嘅意思。
## 經典例子
江浙方言同客家話入面，「鳥」、「屌」同音，所以亦有人用「鳥」當「屌」字寫，例如《水滸傳》入面，施耐庵就用「鳥」做「屌」：「武松指着蔣門神，說道：『休言你這廝**鳥**蠢漢！景陽岡上那隻大蟲，也只三拳兩腳，我兀自打死了！量你這個直得甚麼！快交割還他！但遲了些個，再是一頓，便一發結果了你廝！』」金朝董解元《西廂記諸宮調》卷三亦出現屌字：「怎背誦《華嚴經》呵？禿**屌**！」袁崇煥：「**掉**哪媽！頂硬上！」
## 註腳

## 參考

## 連出去
*http://kangxizidian.com/kangxi/0301.gif
垃圾

**垃圾**（原寫**擸𢶍**）或者**廢物**係唔需要嘅固體物質。喺人口密集嘅大城市，垃圾處理係令人頭痛嘅問題。常見嘅做法係收集後送去堆填區，或者係用焚化爐焚化。但兩者都會製造環境問題。堆填區處理不當會污染地下水同發出臭味同CH4，而且好多城市可供堆填嘅面積將會越嚟越少。焚化則無可避免會產生有毒氣體污染空氣，產生嘅二氧化碳會加劇地球暖化。多數城市都喺度研究緊減少垃圾嘅產生，同鼓勵資源回收。

## 垃圾嘅定義

### 巴塞爾公約
根據《巴塞爾公約》，「垃圾」係指畀人掉、打算掉或者根據國內法規定一定要掉嘅嘢。

### 日本嘅法律
根據《處理同埋清潔垃圾有關嘅法律》（垃圾處理法）第2條，「垃圾」係指「垃圾、大型垃圾、燒完嘅灰、污泥、人嘅排泄物、廢油、廢酸、廢鹼、死畜同埋其他污糟或冇用嘅嘢，唔理係咪實心抑或液體（放射性物質同埋畀佢污染咗嘅放射性垃圾唔計）」。

「垃圾」係指「主人用唔著或賣畀人，所以變冇用」嘅嘢，呢個解釋由當時嘅厚生省（環境衛生局環境整理組）發出嘅通知而提出。所以有價值嘅嘢唔算係垃圾。

根據《循環型社會構建基本法》，唔論有價值抑或冇價值都叫做「垃圾等」。

根據環境省嘅通知，垃圾係指東主唔能自用或以有錢嘅方式轉讓，變得冇用嘅嘢。判斷時會綜合考慮個嘢嘅特質、排出情況、一般處置方式、有無交易價值同埋東主意願等因素。

* 個嘢嘅特質：滿足使用要求，又唔會搞到散落、漏出、惡臭等影響生活環境嘅情況。
* 排出情況：排出有計劃，符合需求，喺排出之前同排出時有適當保管同埋品質管理。
* 一般處置方式：已經有產品市場，通常唔會以垃圾方式處置。
* 有無交易價值：東主同買嘢嘅人有有錢轉讓，個交易本身亦有經濟合理性，例如唔收取處理費用，轉讓價格都符合競爭產品加運費等經濟計算。
* 東主嘅意願：從客觀因素合理推斷，東主啱用或用到錢轉讓，又或者並冇掉或處置嘅意願。
* 長期（大約180日以上）亂拋。

### 美國嘅法律
根據《聯邦法資源保護復原法》（Resource Conservation and Recovery Act，RCRA），「垃圾」指「所有嚟自垃圾處理廠、自來水廠或空氣污染防治廠排出嘅垃圾、廢料同埋污泥，以及工業、商業、採礦、農業活動同埋社區活動所產生嘅實心、液體、半實心或氣狀物質。」但「唔包括生活污水固體物同溶解物、灌溉排水固體物同溶解物、受42條水質污濁防治法排放許可需要嘅工廠廢水污水，又或1954年原子能法所定義嘅放射源、特殊放射性物質或副產品。」

### 中國嘅法律
根據《固體垃圾環境污染防治法》第88條，「垃圾」係指「冇利用價值」或者雖有利用價值但「遭丟棄或拋棄」嘅嘢，可分為「生活垃圾」、「工業固體垃圾」同埋「危險垃圾」等三大類。

## 垃圾嘅處理

根據巴塞爾公約，垃圾嘅「處理」係指有害垃圾或其他垃圾嘅收集、運輸同埋處置，亦包括處置地點之後嘅管理。

## 文化
垃圾亦可以係形容詞，形容一啲差、冇用嘅嘢，例如低劣嘅電影、電視劇集、產品、文章等等。來形容人都得，會帶貶意。

## 類型
* 廚餘
* 工業廢料
* 建築廢料
* 生化廢料

## 睇埋
* 垃圾站
* 垃圾場
* 垃圾車
* 垃圾桶
* 垃圾堆
* 垃圾箱
* 垃圾佬

## 攷
佐治獲加布殊

**佐治獲加布殊**（，）係第43任美國總統，喺2001年到2009年在任。

佢亞爸係美國前總統老布殊，係美國史上第二次由父子先後擔任總統（第一次係約翰·亞當斯同埋約翰·昆西·亞當斯）。佢任內嘅副總統係切尼。

佐治獲加布殊喺任內最為人所知嘅政績，莫過於佢先後攻打過阿富汗、伊拉克，佢將呢兩場仗當做反恐戰爭，為和平、民主而戰，確保世界安全。呢兩場戰爭結束咗原有獨裁者嘅統治，但亦都打死打傷好多平民，同埋美軍士兵死亡人數重節節上升。所以唔少反戰份子都批評佐治獲加布殊，話佢先至係危害世界和平嘅恐怖份子。

喺2008年12月15號，佐治獲加布殊訪問伊拉克期間，响新聞發佈會俾一個伊拉克記者近距離掟兩隻鞋，但都唔中。2009年1月20號卸任畀巴拉克·奧巴馬，之後返番佢鄉下德薩斯州。

## 攷

## 出面網頁

*
男人

**男人**（又叫**佬**，**男性**）即係公嘅人類，同女人相對，未成年嘅男人通常叫女仔。男性呢個名，可以表示生物學上嘅性別劃分，基因有XY染色體嘅人，又可以指文化上嘅性別角色，或者兩者都有。

## 生物學
男人之所以成為男人，全靠Y 染色體。Y染色體令胎發展出男人最重要嘅生殖器官睾丸（俗稱**膥**或**膥子**）；睾丸會製造大量叫嘅男性賀爾蒙，令男人身體發展出男人嘅性徵，例如比女人更發達嘅肌肉。

### 生殖系統

男人同女人嘅生殖系統好唔同，最明顯係男人嘅外生殖器官露出一條脧脧同一個膥袋，而膥袋裏面吊住嘅係兩粒膥子，單憑肉眼就可以隔住膥袋睇到兩粒膥子嘅輪廓。

### 男性健康
男人平均壽命係短過女人。通常男人平均都比女人短五年命。響六十歲時，男對女係81比100，再老啲，就係53比100。

## 性別角色

男人散發出嚟嘅男子氣概可以叫做男人味。

## 家庭

男人可以有自己親生或者收養嘅小朋友，呢啲男人就叫做父親。喺20世紀同21世紀，男人喺家庭入面嘅角色有好大轉變，多數社會都更加主動參與湊仔女嘅責任。傳統上，男人會同女人結婚一齊湊仔，但喺現代好多國家開始接受同性婚姻，並且俾呢啲伴侶透過收養或者代孕去養小朋友。男人可以做單親爸爸，而呢個現象喺現代越嚟越多，不過女人做單親父母嘅機會仍然係男人嘅三倍多。喺父權社會中，男人通常俾視為「一家之主」，並且享有額外嘅社會特權。

## 工作

傳統上，男人通常從事啲女性冇機會參與嘅工作。呢啲工種多數係比較辛苦、有名望、或者危險嘅。現代社會入面，男人開始選擇唔傳統嘅職業道路，例如喺屋企湊仔，讓伴侶返工。現代男性通常做嘢時間比女性長，呢樣嘢影響咗佢哋同家人相處嘅時間。即使到咗現代，某啲職業仲係只俾男人參加，例如軍事服務。 徵兵制度存在偏見，目前只有十個國家會徵召女性。

## 娛樂同媒體
媒體對男性嘅描繪通常重複咗傳統對男性氣質嘅理解。男性喺電視上出現嘅頻率通常比女性高，且通常係動作同戲劇節目中擔任主角。男性喺電視節目中通常比女性更加活躍，並且通常擁有更多權力同地位。因為佢哋嘅突出地位，男性更容易成為幽默或貶低內容嘅對象同引發者。父親通常喺電視上被描繪成理想化同關心子女嘅形象，或者笨手笨腳同無能。在廣告中，男性不成比例地出現在酒類、汽車同商業產品嘅廣告中。  

## 服裝
  
男性服裝通常包括一系列為不同場合、季節同風格而設計嘅衣物。一件男性衣櫥嘅基本單品包括襯衫、褲子、西裝同外套，這些衣物旨在提供舒適同時兼顧風格，並優先考慮功能性。男性時尚亦包括更休閒嘅衣物，如t恤、運動衫、牛仔褲、短褲同泳裝，這些通常係為非正式場合而設。文化同地區傳統通常會影響男性時尚，導致唔同地方嘅風格同衣物反映出各自獨特嘅特徵。  

## 教育
  
男性傳統上接受比女性更多教育，這係由於單性別教育所致。普及教育，即係國家提供嘅與性別無關嘅初中教育，仍然未成為全球嘅常態，即使喺大多數發展中國家都被假設為理所當然。 喺21世紀，喺許多發展中國家，教育嘅平衡已經發生咗變化，而男性而家喺教育上落後於女性。 男性喺大學擔任教職嘅可能性通常高於女性。 喺2020年，全球90%男性能夠識字，而女性則為87%。但喺撒哈拉以南非洲同西南亞，識字率則落後於其他地區；喺撒哈拉以南非洲，只有72%嘅男性識字。  

## 權利
  
喺大多數社會，男性擁有比女性更多法律同文化權利。 而且厭女現象喺社會上比厭男更為普遍。 雖然每六位男性中就有一位經歷過性侵犯， 男性受到嘅性暴力、家庭暴力、欺凌同自殺風險等問題通常冇被廣泛討論或受到關注。  

## 健康
男性面臨住特定嘅健康風險，例如心臟病、肺癌同酗酒。男性一般更容易從事危險行為，例如吸煙、酗酒同不安全性行為，並且通常唔會定期進行身體檢查。男性對心理健康問題嘅認識亦較低，並且通常對於尋求心理健康專業人士提供嘅幫助持有抵觸情緒。根據世界衛生組織報告，男性嘅壽命通常短於女性，全球男性平均壽命係70歲，而女性則為75歲。  

## 拎
* Male identity on the World Wide Web  
* Men's rights advocates: Is it a movement or just a few people?  

## 疏示

  
  
  
  

## 睇埋
*麻甩佬
*男朋友
可口可樂

**可口可樂**（；），係美國廠商可口可樂公司喺世界各地生產嘅汽水。皆因佢係可樂嘅始祖，市佔率亦最高，所以有時啲人會直接叫佢做**可樂**（）。

## 歷史
1885年，可口可樂由美國人John Pemberton發明。

## 香港超市尿液汽水事件
2025年7月，香港警方接報指，喺深水埗、旺角及灣仔區多間超市，發現有「加系可口可樂」及七喜支裝飲品，懷疑被一名63歲男子將尿液注入超市飲品加入尿液，其中一宗更導致一名9歲男童唔適入院。百佳、惠康都表示涉事產品已經下架。

## 譯名
據講，可口可樂最初喺20世紀20年代叫「蝌蝌啃蠟」，因為個名好怪，唔好賣，於是可口可樂公司公開登報徵求譯名，懸賞350英磅（有一說30蚊美金，另有一說係24英磅），當時一個叫蔣彝嘅文人譯做「可口可樂」並攞走獎金。

## 註

## 睇埋
* 百事可樂

## 出面網頁

* 可口可樂中國
* 可口可樂香港
* 早期“可口可樂”宣傳畫（圖）
雅虎

（）係美國網際網路入門網站，20世紀末網際網路奇跡嘅創造者之一。雅虎嘅服務包括搜索引擎、電郵、新聞等等。雅虎嘅品牌包括雅虎(Yahoo!)同喺2016年新增嘅美國線上(AOL)。

雅虎係喺1994年由美國史丹福大學電機工程系嘅博士生大衛·費羅（David Filo）同埋台灣人楊致遠（Jerry Yang）創建。

## 歷史
雅虎嘅兩位創始人大衛·費羅同埋楊致遠，美國史丹福大學電機工程系嘅博士生，喺1994年4月建立咗自己嘅網路指南信息庫，將佢作為記錄佢哋對網際網路嘅興趣嘅一種方式。但係冇幾耐，佢哋就發現佢哋自己編寫嘅一覽變得好長，唔方便處理。於是佢哋開始喺雅虎身上花費越嚟越多嘅時間。

1994年，佢哋將雅虎變成一個可定製嘅數據庫，旨在滿足成千上萬嘅、剛剛開始通過網際網路社區使用網路服務嘅用戶嘅需要。佢哋開發咗可定製嘅軟體，幫助佢哋有效地搵、識別同埋編輯網際網路上面嘅資料。

雅虎嘅含義係「另一個層次化嘅、非正式嘅預言」，但係大衛·費羅同埋楊致遠更願意講，佢哋之所以選擇呢個名係因為佢哋認為自己係野蠻人。最初雅虎存放喺楊致遠嘅學生工作站「akebono」度，而搜索引擎存放喺Filo嘅電腦「konishiki」度。

1995年初，Netscape Communications 公司（位於加州Mountain View）嘅聯合創始人之一Marc Andreessen請大衛·費羅同埋楊致遠將佢哋嘅文件轉移到Netscape公司提供嘅更大嘅計算上。呢一個做法唔單止令史丹福大學嘅電腦網路恢復正常，而且令雙方都有得益。

今日，雅虎含有鏈接到網際網路上成千上萬部電腦裡面儲存嘅信息。San Jose Mercury新聞最近指出：「其實Yahoo！嘅貢獻最近乎於Linnaeus嘅工作，Linnaeus係一位18世紀嘅植物學家，佢所創建嘅分類系統有效咁劃分整個自然界。」

## 公司概況
雅虎公司係一間全球性嘅網際網路通訊、商貿及媒體公司。佢嘅網路每個月為全球超過一億八千萬用戶提供多元化嘅網上服務。雅虎係全球第一間提供網際網路導航服務嘅網站，無論喺瀏覽量、網上廣告、家庭或商業用戶接觸面上，www.yahoo.com都居於領導地位，亦係最為人熟悉及最有價值嘅網際網路品牌之一，喺全球消費者品牌排名中位居第38位。雅虎仲喺網站上提供各種商務及企業服務，以幫助客戶提高生產力及網路使用率，其中包括廣受歡迎嘅為企業提供定製化網站解決方案嘅雅虎企業內部網；影音播放、商店網站儲存同埋管理；以及其他網站工具及服務等。雅虎喺全球共有24個網站，佢嘅總部設喺美國加州聖克拉克市，而喺歐洲、亞太區、拉丁美洲、加拿大同埋美國都設有辦事處。

## 睇埋
*Yahoo! 知識+
*雅虎電郵

## 出面網頁
* 雅虎
* 雅虎香港
可樂

**可樂**（）係一種深啡色、帶有甜味、含有咖啡因但係冇酒精嘅汽水。可樂最初係由一位美國藥劑師約翰·彭伯頓喺1886年發明嘅。比較出名嘅牌子譬如可口可樂、百事可樂。

## 參考
新聞

**新聞**，係以報紙、電視、廣播節目或者互聯網嘅形式對最新事件進行嘅報道同埋傳播。涵蓋範圍包括地方、全國以及全世界。新聞報道有佢自己特定嘅寫作格式。大多數新聞都係由記者調查同埋報道，通常經通訊社傳播。

## 分類
*本地新聞
*國際新聞
*體育新聞
*娛樂新聞
*財經新聞
*馬經
RSS

**RSS**係一種用喺發佈新聞同埋其他網頁內容嘅數據交換規範，源於網景通訊公司嘅推"Push"技術，將訂戶訂閱嘅內容，傳送俾佢哋嘅通訊協同格式(Protocol)。RSS原本係**[[RDF]] (Resource Description Framework) Site Summary**嘅減筆，網景放手唔搞後，接手兩批人，分別改成 **Rich Site Summary**同**Really Simple Syndication**嘅減筆。

但係哩三個其實都係指同一種嘅Syndication技術。

而家嘅 RSS 主要版本有0.91、1.0 同 2.0。

0.91 版同1.0 版係兩個好唔同嘅版本，喺風格同制定標準嘅人亦都好唔同。但係0.91版同2.0版就一脈相承。而1.0版更加似XML標準。

而家RSS已經廣泛用喺blog、wiki同埋網上新聞頻道，多數世界知名嘅新聞社網站都會提供RSS嘅訂閱。

另外由於RSS分家，另有人另起格式，是爲Atom。

## RSS規範
* RSS規範0.91，版本3
* RSS版本1.00
* RSS版本2.0

## RSS閱讀器
### 專用閱讀器
* BitsCast RSS News Reader/Podcaster (官方網站)
* BOKEE
* GreatNews
* HEXUN RSS READER 和訊博攬
* iSpace Desktop
* Liferea (官方網站)
* Plazoo
* RSS Bandit
* RSSOwl (官方網站)
* RRS Reader
* SharpReader
* Straw (官方網站)

### 附加閱讀器
* Internet Explorer7+
* Maxthon
* Firefox
* Sage
* Mozilla Thunderbird
* Opera 8.x+
* Apple Safari

### RSS在線閱讀器
* 讀逸RSS在線閱讀--根據興趣點組織RSS頻道的在線閱讀器
* NewsGator
* Bloglines
* Open Feed Directory
* RSSHOW
* gougou
* RSS博覽-RSS大全、在線閱讀
* Google Reader
* Netvibes
* ReadOnline.Info--中文的免費在線閱讀器

## 參閱
* ATOM
PDF

**PDF**（英文全名：，意思即係「便攜式文件格式」）係 Adobe Acrobat 輸出得到嘅一種文件格式。佢嘅優點在於跨平台、能夠保留文件原有嘅格式（）、開放標準，同能夠喺免版稅（）嘅情況之下自由開發PDF兼容嘅軟體。

## 技術
PDF主要係由三項嘅技術組成：
* 衍生自 PostScript，可以話係 PostScript 嘅縮細版。
* 字型嵌入系統
* 資料壓縮同埋存輸系統

## PDF編輯器
* Adobe Acrobat
* PDF Creator
* PrimoPDF
* CutePDF
* PDF Redirect

## PDF閱讀器
* Adobe Acrobat Reader
* Foxit Reader
* xpdf
* Evince
女人唔易做

《**女人唔易做**》係香港無綫電視2005年拍攝嘅一部電視劇，由鄧萃雯、吳美珩、林峯、謝天華、徐子珊等演員主演，香港無綫電視喺2006年4月17日到2006年5月14日播出。

## 演員
主要演員：
*鄧萃雯 飾 海翹
*吳美珩 飾 高志玲
*林　峯 飾 齊寬
*謝天華 飾 文景良
*徐子珊 飾 海璇

其他演員：
*歐倩怡 飾 江晶晶 
*羅慧娟 飾 禤寶婷 
*李家聲 飾 高志能 
*曾偉權 飾 馬世軒 
*梁家仁 飾 高榮添 
*韓馬利 飾 唐麗珠

## 外部連結
*無綫官方劇集網頁
*蝶之居--翡翠劇場
巨石陣

**巨石陣**（****）係英國倫敦西南百幾公里嘅梭士巴利平原上面嘅一噠史前遺跡。巨石陣係由一些條形巨石圍成圓陣組成嘅。

關於巨石陣嘅年代，至今都係有爭議。但係大多數史學家都相信，巨石陣係喺公元前2500年到公元前2000年之間建造嘅。1986年「巨石陣、埃夫巴利同相關遺址」被列為世界文化遺產。

至於巨石陣係乜嘢人起、點樣起同埋起嚟做乜，到家陣都重未確定。

## 歷史
考古證明，巨石陣嘅修建係分幾個唔同嘅階段去完成嘅。大約喺公元前3100年嘅時候，開始咗第一階段嘅修建。首先係修建環形嘅溝渠同埋土台。由藍砂岩排列成兩個圓環，係巨石陣嘅雛形。喺公元前2100年至公元前1900年，修建咗通往中央條路。又建成咗規模龐大嘅巨石陣：以巨石為柱，頂上則橫臥巨石為楣。構成直徑 30 米左右嘅圓環。而其後嘅 500 年間，巨石嘅位置曾經被不厭其煩咁樣重新排列，就形成咗今日嘅格局。

Stonehenge, Condado de Wiltshire, Inglaterra, 2014-08-12, DD 02.JPG
Stonehenge, Condado de Wiltshire, Inglaterra, 2014-08-12, DD 03.JPG
Stonehenge, Condado de Wiltshire, Inglaterra, 2014-08-12, DD 04.JPG
Stonehenge, Condado de Wiltshire, Inglaterra, 2014-08-12, DD 06.JPG
Stonehenge, Condado de Wiltshire, Inglaterra, 2014-08-12, DD 10.JPG
Stonehenge, Condado de Wiltshire, Inglaterra, 2014-08-12, DD 12.JPG
Stonehenge, Condado de Wiltshire, Inglaterra, 2014-08-12, DD 17.JPG
Summer Solstice Sunrise over Stonehenge 2005.jpg
File:Solstice Dawn at Stonehenge.jpg
倫敦

**倫敦**（，舊時又叫做**英京**）係英國實際上嘅首都，同時亦係英倫實際上嘅首府。自18世紀以來，倫敦一路都係世界上至為緊要嘅政治、經濟、文化、藝術與及娛樂核心之一。2022年統計指，倫敦斷人頭計有成880幾萬，而其中倫敦大都會區人口大約1,490萬。倫敦乃係一個極之多元化嘅大都市，居民來自世界各地，具有多元嘅種族、宗教同文化，講說話嚟計，言語都有成300幾種。同時，倫敦更係世界聞名嘅旅遊勝地，有勁多名勝景點，即如博物館咁。

## 名稱

喺英國嘅政治區劃裡面，「倫敦」同「倫敦市」唔係同一回事。「倫敦」或者「大倫敦」係一個大都會區，重要嘅英國國家機構，包括王室住地白金漢宮、國會所在地西敏宮同首相辦公室唐寧街十號，都位於倫敦轄下嘅西敏市；「倫敦市」係一座高度自治嘅城市，受英國基本法《大憲章》第九條特別保護。

## 地理
泰晤士河穿過倫敦，而且將城市分開做南同北。自從羅馬人喺嗰度定居之後，河上面逐漸起咗一條條嘅橋，而其中最著名嘅就係倫敦橋。

## 人口
倫敦係歐洲繼莫斯科同巴黎之後嘅第三大都市。據2021年嘅人口普查，倫敦市區同佢嘅自治市（鎮）（約610平方英里）有8,799,800 人口。其中大概有53.8%係白人，14.5%係印度、孟加拉或巴基斯坦後裔，7.9%係非洲黑人後裔，3.9%係加勒比海黑人後裔，5.7%混血人種，重有1.7%係華人。40.66%嘅人口信奉基督教，27.05%嘅人口冇宗教信仰。大概有40.6%嘅倫敦居民喺英國以外嘅地區出世。

生活喺倫敦都市圈（6,267平方英里）入面嘅大約有14,900,000人口，比起蘇格蘭、威爾士同北愛爾蘭嘅人口總和重要多。倫敦都市圈係歐洲最大嘅都市圈，亦係世界上最大嘅20個都市圈之一。

## 行政區劃



## 交通

交通係倫敦市長提出嘅四大主要政策之一，但佢冇管理埋進入倫敦嘅長途鐵路嘅財務。由2007年開始，市長除咗有權管理倫敦地鐵同巴士之外，仲可以管理構成「倫敦高架鐵路」嘅幾條本地線路。公共交通由倫敦交通局 (TfL) 營運，形成咗全球最密集嘅交通網絡之一。單車喺倫敦周邊開始慢慢普及。倫敦單車運動組織為咗改善單車使用環境而進行遊說活動。

1933年，倫敦地鐵、電車、巴士等交通機構合併，成立咗倫敦客運管理局同。倫敦交通局 (Tfl) 係由法例設立嘅機構，負責管理大倫敦區內大部分公共交通，委員會同董事都係由倫敦市長委任。

### 道路

雖然中心倫敦有密集嘅公共交通網，但喺郊區汽車仲係常見嘅交通工具。倫敦嘅高速公路有放射線同環狀線。中心倫敦嘅環狀線包括。近郊嘅高速公路有北環線同南環線，郊區嘅環狀線就有M25高速公路。環狀線同好多交通繁忙嘅放射線相連，仲有穿過內倫敦嘅高速公路。M25係全世界最長嘅環狀公路，全長。A1同M1高速公路分別連接愛丁堡、利茲同紐卡素。

喺1960年代，有個叫做嘅計劃，想喺整個倫敦建造高速公路網，但大部分計劃喺1970年代被擱置咗。2003年，為咗減少倫敦市中心嘅交通流量，引入咗擠塞費。除咗少數例外，私家車如果要進入倫敦市中心被指定為交通流量特別大嘅區域，每日要俾10英鎊。住喺擠塞費指定區域嘅司機可以買季票，每個月更新一次。季票嘅價錢仲平過喺區域內搭巴士嘅車費。倫敦嘅交通擠塞好出名，特別係M25特別塞。繁忙時間汽車嘅平均速度係 。當局一開始估計，實施擠塞費之後，每日高峰時段使用巴士同地鐵等公共交通嘅人數會增加2萬人，交通流量會減少10-15%，道路網絡嘅交通流量會提高10-15%，塞車會減少20-30%。實施擠塞費一段時間之後，當局自己公布話，平日進入倫敦市中心嘅車輛數目由195,000架減少到125,000架，減少咗35%。

全世界都知嘅黑色的士 (*black cab*) 叫做倫敦的士，係市民常用嘅交通工具。要成為的士司機要通過好難嘅考試。市內一半以上嘅道路係單向行車，有時要繞路。所以倫敦的士嘅車費睇落好似貴啲，但如果單向行車同行車方向一樣，同日本嘅的士價錢冇乜分別，如果單向行車同行車方向唔同，車費就會貴啲。另外，冇營業執照嘅合法私人的士叫做迷你的士 (*mini cab*)，喺市民之間因為價錢比黑的平啲而更普遍。

### 巴士同電車

倫敦巴士係全世界最大規模嘅巴士網絡之一，每日24小時用8,000架巴士行駛700條路線，平日每日有600萬人搭。喺2003年，整個網絡嘅出行次數有15億次，多過地鐵嘅乘客人次，係市民最常用嘅交通工具。每年收入有8億5000萬英鎊。倫敦係全世界輪椅可以去到嘅範圍最大嘅城市，由2007年開始，加裝咗語音同影像指示等視障人士專用嘅設備，方便程度進一步提高。喺倫敦市內到處都見到嘅紅色雙層巴士（雙層巴士）喺全世界都好出名，成為平價嘅市民交通工具。

## 體育
倫敦搞過三次夏季奧林匹克運動會，分別係1908年、1948年同埋2012年，係有史以嚟頭一個三度主辦現代奧運會嘅城市。

倫敦亦雲集英格蘭超級足球聯賽其中五間足球會：阿仙奴、車路士、水晶宮、熱刺同埋韋斯咸。

倫敦嘅溫布頓網球錦標賽亦係世界四大網球公開賽其中一個。

## 旅遊

倫敦係世界上其中一個好受遊客歡迎嘅城市。主要景點包括：
*白金漢宮
*特拉法加廣場
*聖保羅大教堂
*西敏宮
*倫敦眼
*大英博物館
*國立畫廊
*自然史博物館
*南岸中心
*泰特現代藝術館
*維多利亞與亞厘畢博物館
*倫敦科學館
*森麻實府
*倫敦塔
*國立肖像館

## 參考
IPod

**iPod**係蘋果電腦推出嘅一種大容量 MP3 播放器系列，iPod 家族嘅出品提供一個簡單嘅用戶介面。一部標準嘅iPod會將所有嘅媒體檔案放喺一個內置嘅硬碟，但係比較小型嘅 iPod nano 同 iPod shuffle 就採用咗閃存（flash memory）。同好多其他媒體播放器一樣，當 iPod 連接電腦嘅時候可以當做外置硬碟咁用。iPod 採用咗 Toshiba 出品嘅 1.8 英吋盤片硬碟作為儲存嘅媒介，有 10 GB 至到 40 GB 嘅容量，可以放差唔多 2500-10000 首 128kbps 嘅 MP3 音樂，佢仲有完善嘅管理程序同創新嘅操作方式，外觀亦都獨特有創意，係 APPLE 少數能橫跨 PC 同 Mac 平台嘅硬件產品之一。

除咗可以播 MP3，iPod 重可以顯示聯繫人、日曆、任務，同埋顯示純文本電子書、播 Audible.com 嘅有聲電子書。

## 軟件
iPod 可以播放到MP3、M4A / AAC、Protected AAC、AIFF、WAV、Audible.com 嘅有聲電子書等等。蘋果電腦亦設計咗 iTunes，令到用戶可以將電腦裏面嘅媒體檔案自動同 iPod 同步。

## iPod第五代
第五代喺2005年10月12號，蘋果舉行咗個叫做 One more thing 嘅特別發佈會，宣佈咗第五代iPod，佢具有播放 MPEG-4 同 H.264 影片嘅功能。新型號有 30 GB 同埋 60 GB 兩款，價格同上一代一樣分別係 US$299 同 US$399。

;▪iPod 5G▪
* 容量：30 GB / 60 GB
* 尺寸：104（長）x 61（闊）x 11（厚）mm／104（長）x 61（闊）x 14（厚）mm
* 重量：136 g / 156 g

佢嘅顯示屏可以顯示 320 x 240 pixel，65,5536 色，而且可以通過耳機插口或者底座上嘅插口外接 AV 線，將影片嚮電視上面播放。而家嘅螢幕尺寸係 2.5"，比上一代 iPod 大咗 0.5"。

據講，30 GB 嘅電池播放嘅時間係 14 個鐘，60 GB 大約 20 個鐘。用嚟睇電影嘅話，電池播放時間將分別減到 2 個鐘同 3 個鐘。

點擊輪（click wheel）嘅設計同上一代冇分別，只係比以前細咗。

耳機插口被移咗去 iPod 頂嘅右邊，而鎖定開關被移咗去左邊。

佢同 iPod nano 一樣，同時有兩隻色：白同黑。同時冇咗遙控接口，而最新嘅通用底座上面可以用蘋果最新推出嘅遙控。另外，iPod U2 特別版暫時冇要更新到新一代嘅消息。

第五代 iPod 同時包括一個勁啉嘅外殼塑料，可能係對 iPod nano 外殼非常容易刮花。
艾碩·牛頓

**艾碩·牛頓**爵士（，儒略曆1642年12月25號—1727年3月20號，格里曆1643年1月4號—1727年3月31號），係英國數學家、科學家同哲學家，同時係當時煉金術嘅熱衷者。佢喺1687年7月5號發表嘅《自然哲學的數學原理》提出嘅萬有引力定律同埋佢嘅牛頓運動定律係經典力學嘅基石。牛頓重同萊布尼茲各自獨立咁發明咗微積分。佢總共留低咗50幾萬字嘅煉金術手稿同100幾萬字嘅神學手稿。

有人認定牛頓為最偉大嘅科學家。佢嘅萬有引力定律係人類史上第一次將天上嘅運動同埋地上嘅運動統一起嚟，為日心說提供咗有力嘅理論支持，使到自然科學嘅研究最終擺脫宗教嘅枷鎖。

牛頓亦發現咗太陽光嘅顏色構成，重整咗世界上第一副反射望遠鏡。

由於發現咗引力，「Newton」呢個字成為量度力度嘅單位。

2005年，英國皇家搞咗一場「邊個係科學史上最有影響力嘅人」嘅民意調查，喺被調查嘅皇家學會院士同網民投票入面，牛頓畀人覺得比歐拔·愛因斯坦重有影響力。

## 貢獻

## 點評
孫文讚過牛頓係一個好聰明、好有學問嘅人。但孫文亦都發現一件好有趣味嘅故事，證明牛頓做事，唔係件件事都係好聰明。

## 早年生活
艾碩·牛頓喺1642年12月25號出世（根據當時英格蘭用嘅「舊曆」儒略曆，「新曆」格里曆係1643年1月4號），佢喺林肯郡一條叫做伍爾斯索普嘅村莊入面嘅伍爾斯索普莊園出世。佢爸爸（都叫艾薩克·牛頓）喺佢出世前三個月就死咗。牛頓係早產，佢係個好細粒嘅BB；佢阿媽漢娜·艾斯庫據說講過，牛頓可以塞入一個夸脫大嘅水杯入面。

牛頓三歲嗰陣，佢阿媽再婚，同新老公巴納巴斯·史密斯牧師一齊住，將牛頓交俾佢外婆瑪格麗·艾斯庫（娘家姓布萊斯）照顧。牛頓好憎佢後父，仲因為佢阿媽再婚嘅事對佢有啲怨恨，呢一點可以喺佢19歲前寫嘅一份罪惡清單入面睇到：「曾經恐嚇史密斯爸爸同阿媽，話要燒咗佢哋同埋間屋。」牛頓阿媽喺第二段婚姻中生咗三個仔女（瑪麗、本傑明同漢娜）。

### 國王學校

由大約12歲到17歲，牛頓喺格蘭瑟姆嘅國王學校讀書，呢間學校教拉丁文同古希臘文，可能仲教咗佢好多數學基礎。1659年10月，佢阿媽將佢由學校帶返伍爾斯索普。佢阿媽再次守寡之後，想叫佢做農夫，但係佢好憎呢份工。國王學校嘅校長亨利·斯托克斯說服佢阿媽將佢送返學校。牛頓部分係因為想報復曾經蝦佢嘅同學，所以成為咗班上最叻嘅學生，主要係靠整日晷同風車模型嚟出名。

### 劍橋大學

1661年6月，牛頓入咗劍橋大學嘅三一學院。佢叔叔威廉·艾斯庫牧師曾經喺劍橋讀書，推薦咗佢入呢間大學。喺劍橋，牛頓一開始係以助學生身份入學，透過做僕人嘅工作嚟賺學費，直到1664年佢攞到獎學金，幫佢支付咗之後四年讀文學碩士嘅費用。嗰陣時，劍橋嘅教學係以亞里士多德嘅學說為基礎，牛頓除咗讀亞里士多德嘅著作之外，仲讀咗啲較新嘅哲學家嘅作品，包括笛卡爾，同埋一啲天文學家嘅作品，好似伽利略同湯瑪斯·史特里特咁。佢喺筆記簿入面寫低咗一系列關於機械哲學嘅「問題」。1665年，佢發現咗二項式定理嘅一般形式，並開始發展後來成為微積分嘅數學理論。牛頓喺1665年8月攞到劍橋嘅學士學位之後冇幾耐，大學就因為預防倫敦大瘟疫而暫時關閉。

雖然牛頓喺劍橋讀書嗰陣冇乜特別出眾，但係佢之後兩年喺伍爾斯索普自修嗰陣，發展咗佢喺微積分、光學同萬有引力定律方面嘅理論。

1667年4月，牛頓返咗劍橋大學，同年10月佢當選為三一學院嘅院士。院士需要受戒成為聖公會牧師，不過喺王政復辟嗰陣呢條規定冇咁嚴格執行，只要聲明效忠英格蘭教會就得。佢承諾話：「我會將神學作為我研究嘅對象，並會喺呢啲章程規定嘅時間（7年）到嗰陣接受聖職，或者我會辭去學院嘅職務。」到呢個時候，佢都冇乜諗過宗教嘅問題，仲兩次簽名同意三十九條信綱，即係英格蘭教會嘅教義基礎。到咗1675年，呢個問題就冇得避，而當時佢嘅非傳統觀點就成為咗障礙。

佢嘅學術工作令到盧卡斯數學教授艾薩克·巴羅好欣賞，巴羅當時想發展自己喺宗教同行政方面嘅潛力（兩年之後佢成為咗三一學院嘅院長）；1669年，牛頓接替咗佢嘅位置，當時佢先攞到碩士學位一年咋。盧卡斯教授嘅條件要求持有人喺教會入面活躍——可能係為咗畀多啲時間做科研。牛頓認為呢一點應該可以豁免佢接受聖職嘅要求，而需要批准嘅英王查理斯二世都接受咗呢個論點；咁就避免咗牛頓嘅宗教觀同英國國教正統之間嘅衝突。

劍橋大學嘅盧卡斯數學教授呢個職位仲包括教授地理嘅責任。1672年同1681年，牛頓出版咗一本經過修訂、校正同修改嘅《地理學通論》，呢本地理教科書最早係1650年由已故嘅伯恩哈德·瓦倫紐斯出版。喺《地理學通論》入面，瓦倫紐斯嘗試建立一個理論基礎，將科學原理同地理學嘅古典概念連結起嚟，佢認為地理學係一種科學同純數學嘅混合體，用嚟量化地球嘅特徵。雖然唔清楚牛頓有冇真係教過地理，但係1733年嘅杜格代爾同蕭嘅英文譯本就話牛頓出版呢本書係畀學生喺佢講課嗰陣閱讀。有啲人認為《地理學通論》係古代同現代地理學傳統嘅分水嶺，而牛頓參與之後嘅版本被認為係呢本書能夠留下持久影響嘅一個重要原因。

牛頓喺1672年被選為皇家學會會員。

## 晚年
牛頓爵士成世人都係單身貴族，佢响1727年3月20號（格里曆：1727年3月31號），喺倫敦與世長辭，享年八十四歲，死後响西敏寺舉行國葬，係英國史上第一個獲得國葬嘅自然科學家。

## 睇埋
*企咗喺巨人嘅膊頭上面

## 參考


## 文獻

* 
* 
* 
* 
* 
* 
* 
* 
* 
* 
* 

## 出面網頁

類:下級勳位爵士
特別行政區 (中國)

**特別行政區**（）係中國其中一個一級政區分級。

## 歷史上嘅特別行政區
中國嘅海南建省以前曾經係特別行政區。中華民國亦都計劃過將海南劃出廣東以建省，並且喺1948年首先去設立特別行政區。中華人民共和國攞到海南之後，首先同廣東合併，再喺1988年建省。

## 而家嘅特別行政區
喺中華人民共和國嘅地方行政亦都設置咗特別行政區。而家有兩個特別行政區：香港特別行政區同埋澳門特別行政區，當地政府嘅領導叫做行政長官或者係特區首長。

中華人民共和國憲法第三十一條授權咗全國人民代表大會去建立特別行政區，並且制訂基本法以給予特別行政區喺一國兩制嘅原則之下，各方面（除咗國防同埋外交）實行高度自治。

## 特別行政區嘅起源
中華人民共和國特別行政區概念最初係為咗去解決台灣問題而提出嚟，北京政府曾經向台北政府表示如果願意接受「一國兩制」嘅方式去統一，將可以俾一個特別行政區嘅地位俾佢，並且指出設立嘅特別行政區可以自行處理文化同埋經濟事務，制定國際貿易嘅政策，參與世界貿易組織，並且可以保留自己嘅軍隊。但係由於呢個建議同台灣當局嘅中華民國身為一個應當有權參與聯合國運作，完全獨立自主嘅民主國家嘅觀點有衝突，所以遭到中華民國政府嘅拒絕。

## 睇埋
* 經濟特區
南中國海

**南海**（）係指廣東、廣西以南嘅大海，西洋各國叫佢做，譯做**南中國海**（），越南叫**東海**（；），菲律賓叫自己聲稱嘅專屬經濟區嗰部分做（）或**呂宋海**（；）。

## 定義同地理
喺國際水文局嘅定義中，南海位於東北-西南走向，南部邊界喺南緯3度，位於南蘇門答臘同埋加里曼丹之間，北邊以及東北嘅廣東、廣西、福建同台灣及台灣海峽，西邊到菲律賓群島，西南至越南同馬來半島，通過巴士海峽、蘇祿海同馬六甲海峽連接太平洋同埋印度洋。南海係世界第三大嘅陸緣海，只係僅次於珊瑚海同埋阿拉伯海，面積大概有356萬平方公里，平均水深大概1212米，最深處係中部嘅深海平原，達到5567米左右。

南海係太平洋同印度洋之間重要嘅航道，四周大部分都係半島同埋島。南海算係低緯度地域，屬於熱帶深海。南海嘅海水表層水溫高嘅時候達到25℃到28℃左右，年溫差3℃到4℃，鹽度係35‰，潮差平均2米。

### 周邊國家及地區

由北部順時針嘅方向：
* 中國大陸
* 澳門
* 香港
* 台灣
* 菲律賓
* 馬來西亞
* 汶萊
* 印度尼西亞
* 新加坡
* 泰國
* 柬埔寨
* 越南

### 流入南海嘅主要河流
* 珠江
* 紅河
* 湄公河

### 主要島嶼
*睇[[南海諸島]]*

* 南沙群島
* 中沙群島
* 東沙群島
* 西沙群島

## 資源
由於南海算係熱帶嘅海洋，好啱珊瑚繁殖，海底高台處形成咗珊瑚島，南海諸島嘅東沙群島、西沙群島、中沙群島同南沙群島都算係珊瑚島嶼；水產主要有海龜、海參、金槍魚、紅魚、鯊魚、大龍蝦、梭子魚、墨魚同魷魚等好多唔同種嘅熱帶海產。南海海底嘅石油同天然氣蘊藏非常之豐富，根據初步嘅估算海底石油蘊藏量達200億噸。

## 主權爭議
由於南海嘅資源同戰略價值好高，喺南海周邊嘅國家都宣稱擁有南海嘅部分主權，例如中華人民共和國主張嘅南海九段線。

2014菲律賓喺荷蘭海牙常設仲裁法院提出南海仲裁案，控告中國違反國際法。最後法院判決菲律賓勝訴，但中國唔承認裁決結果。

## 喺亞洲位置
廉政公署 (香港)

**廉政公署**（，簡稱：**ICAC**），俗稱「老廉」，係香港一個專門打擊貪污嘅獨立執法機構，響1974年2月14號成立，香港主權移交前全名叫做**總督特派廉政專員公署**。直至到公署成立，香港政府部門貪污問題好嚴重，尤其係負責執法嘅警隊至嚴重，根本無部門可以對抗貪風，因此當時香港總督麥理浩先至會建立廉政公署。直接用港督個名同權來打擊貪污。

未有公署之前，警隊都曾經有一個反貪污小組，但係鑑於警隊貪污嚴重，如果對某人作出調查，有機會連調查員自己亦會被揪出嚟，因此佢嘅效力實際上只係好細。而事實上，唔少警員亦因為各種原因而被逼對貪污妥協，加入行賄同受賄嘅行列。

廉政公署成立初時，民眾本來對廉署冇任何期望，事關過去政府有關反貪污嘅行動都係以失敗告終。但係呢次成立廉政公署，由於係直接向港督負責，因此喺行動上得到唔少方便，以致好快就喺民間建立聲譽同埋威信。但初期對於警隊嘅調查，由於牽連甚廣，令到警隊內人心惶惶，最終引起警員嘅不滿，因此當時廉署人員成日同警員發生衝突。及後宣佈喺1977年以前貪污較輕嘅可以獲得特赦，衝突先至平息。

## 連出去

* 香港廉政公署
航空

**航空**係指喺地球嘅大氣層入面旅行或者運送貨物。今日呢個詞嘅含義包括所有同空中交通工具有關嘅事業同埋活動（包括喺地面嘅事業同埋活動）。

由用途上嚟睇航空可以分為軍用航空同民用航空。

由技術上嚟睇航空器主要可以分兩種：
* 重過空氣嘅飛行器，好似飛機同直升機
* 輕過空氣嘅飛行器，好似熱氣球同飛船

輕過空氣嘅飛行器「浮」喺空氣入面，有啲似船浮喺水上面咁，佢哋唔需要特別嘅運動裝置嚟為佢哋提供升力。重過空氣嘅飛行器必須要靠一定嘅機械主動咁產生升力。如果冇驅動裝置，佢哋就無法停留喺空中。
巴林

**巴林**係西亞一個島國，正式國名為**巴林王國**（），首都兼最大城市為麥納瑪。佢座落喺波斯灣中央，屬於熱帶沙漠氣候，由一個細小嘅群島組成，包括咗33個天然島嶼同另外50個人工島，而其中嘅巴林島就佔咗全國約八成嘅土地面積。巴林坐落喺卡塔爾同沙特阿拉伯東北岸之間，並經由法赫德國王大橋同沙特連接。至2024年，全國人口為1,588,670人，其中739,736人（佔46.6%）為巴林公民，另有848,934人（佔53.4%）為外籍居民。 巴林總面積約為，係亞洲面積第三細嘅國家，僅次於馬爾代夫同新加坡。 。

現今巴林嘅地域，古時曾經係迪爾蒙文明嘅所在地。 自古以來，巴林就以採珠業聞名，至19世紀，其珍珠被公認為全球最佳。 巴林亦係最早受伊斯蘭影響嘅地區之一，早於628年、穆罕默德在世期間已開始。其後經歷阿拉伯人統治後，巴林於1521年至1602年間由葡萄牙帝國管治，直至被薩非王朝嘅沙阿阿拔斯一世驅逐。1783年，巴尼烏特巴部族聯同盟友，由納斯爾·馬德庫爾手中奪取巴林。自此，巴林一直由阿勒哈利法王族統治，而艾哈邁德·法泰赫就成為巴林第一位哈基姆。

19世紀末，巴林同英國簽訂一連串條約，隨後成為英國嘅保護國。1971年，巴林宣佈獨立。原本為一個埃米爾國（阿拉伯王國稱呼），巴林於2002年改制為半憲政君主制，而第二條規定，伊斯蘭教法為立法嘅主要來源之一。2011年，受蔓延成個阿拉伯世界嘅 阿拉伯之春所影響，巴林爆發示威抗爭。 執政嘅遜尼派阿勒哈利法王族，長期被指控侵犯人權，包括打壓異見人士、政治反對派，以及國內嘅什葉派穆斯林社群。

巴林被譽為波斯灣地區最早踏入「後石油時代」嘅經濟體之一， 呢個成果源於幾十年嚟呢個國家對銀行業同旅遊業嘅投資； 世界多間大型金融機構喺麥納瑪設有據點。不過，石油收益依然係政府財政嘅重要來源。世界銀行將巴林列為高收入經濟體。巴林係聯合國、不結盟運動、阿拉伯聯盟、伊斯蘭合作組織同海灣合作委員會成員。 同時，巴林亦係上海合作組織嘅對話夥伴。

## 政區
*首都省
*穆哈拉格省
*北方省
*南方省

## 參考

## 出面網頁

* 
* 
* 
* 
* 
* 
*
勞動節

**勞動節**通常係年度性嘅節日，目的係為咗慶祝工人對社會同經濟所作出嘅貢獻。勞動節係19世紀以嚟工人運動嘅產物。

世界上大多數國家嘅勞動節係喺5月1號。因而，通常都稱之為國際勞動節。美國嘅勞動節同埋加拿大嘅勞工節係喺9月嘅第一個星期一。新西蘭嘅勞動節就係10月嘅第4個星期一。澳大利亞唔同地區對勞動節有唔同嘅規定。
Qoo

**Qoo**係可口可樂公司生產嘅一種嘢飲，最初喺日本發售，後來擴張至世界其他地區。Qoo飲品喺2001年中首度登陸香港及台灣，迅即成為當地最受歡迎嘅果汁飲品牌子之一，由森美唱嘅香港Qoo飲品廣告歌「替我味覺，贈送爽快感覺，好味時，大嗌一聲……Qoo！」更係街知巷聞。而家喺香港已經好少見有最初嘅樽裝賣，多數只會見到紙盒裝，通常喺百佳同麥當勞有得賣。
森美

**森美**（），原名**梁志健**，有「叔叔」、「森美大哥」之稱，係香港商業電台DJ，主持電台節目。亦係無綫電視藝員同節目主持。

## 底細、履歷
森美祖籍喺廣東中山市，佢4至15歲喺葵涌葵盛邨長大，讀過聖方濟愛德小學（石硤尾）同埋聖士提反書院（赤柱）、喇沙書院同埋香港中文大學；1994年參加商業電台「叱吒殺6新大陸」（DJ選舉比賽）而入行，主持週日節目《恐怖份子》、《志健美先生》，若干年後同小儀主持另一個節目《森美變態樂園》，之後二人一直都合作主持節目，好似《森美小儀 dot dot dot》、《森美托小儀所》、《森美小儀山寨王》、《架勢堂》等，其中一節目名為《笑談廣東話》更大受歡迎。2003年開始獨立擔當節目主持，有《森美移動》。佢係2001年商業電台「18-24歲最受歡迎DJ」。現時主持嘅節目有《早霸王》（同小儀共同主持）同埋《森美移動》（同詹志民、細So及陳強一齊主持）。

森美亦曾經喺有線電視同吳君如主持《先睇星期四》、《再睇星期五》節目，2005年12月播映最後一集。2006年擔任國際華裔小姐競選司儀，2006年3月至9月期間同電台拍檔小儀主持無綫電視綜藝節目《15/16》。同年獲電視廣播有限公司頒發「最受歡迎主持人」。2007年同楊千嬅主持《殘酷一叮》第二代，2008年同小儀主持若干集《亮相》。2009年同小儀一齊主持TVB 節目《千奇百趣》，介紹日本各地嘅珍奇事。

森美同時亦係金牌大風旗下藝人，主演電影包括《甜絲絲》、《我要做Model》、《雀聖2—自摸天后》，客串《新紮師妹》、《新紮師妹2》、《新紮師妹3》、《醒獅》、《狼牙》。早年更加擔當《4x100 水着份子》男主角。2015年，佢同古天樂、楊千嬅、吳浣儀、吳耀漢、馮淬帆合演電影《五個小孩的校長》。

因為同叻哥同月同日，森美喺35歲生日晌《架勢堂》入面話自己要年年25歲，森美重自稱係叻哥接班人。但小儀就認為森美係大傻哥接班人。近年佢亦都經常喺《星島日報》寫專欄，名為《公子日記》。

2006年6月，森美同小儀喺電台節目《架勢堂》嘅遊戲環節「香港十大」選舉「我最想非禮的香港女藝人」，畀婦女團體指侮辱女性。事後電台將佢哋兩人停薪留職兩個月。 

2019年7月，森美喺電台節目《早霸王》因應七二一元朗襲擊崩潰爆喊，並將原定環節改為畀聽眾點歌。

## 婚姻狀況
結咗婚（老婆係陳雅嫻），有一個仔同一個女。

## 演出

### 節目主持（無綫電視）
*2019年至2020年：娛樂大家同娛樂大家10點半

## 參考

## 出面網頁
*
*
* 森美｜DJ主持｜商業電台881903.com
*
*
*
*
*
*（2009年6月20號啟用）
*支持森美小儀大聯盟
*森小地域
*http://forum.my903.com/viewthread.php?tid=44738&extra=page%3D1/森美獨家傳授"劈書大法"
*森之詩集-陰晴筆定
消防處

（，縮寫：）係香港保安局轄下編制嘅紀律部隊，負責消防、救援同提供緊急救護服務。現任處長係楊恩健，領導10,417名各級消防員、救護員同795名文職人員（2020年底數字）。

## 理想、使命同信念
### 理想
* 為香港市民服務，令到香港成為安居樂業嘅地方。

### 使命
* 保障市民嘅生命財產免受火災或其他災難侵害。
* 提供有關防火措施同火警危險嘅意見。
* 教育市民，並提高公眾嘅消防安全意識。
* 為傷病者提供急救護理同運送往醫院嘅服務。

### 信念
* 保持高度嘅廉潔正直。
* 發揮專業精神、精益求精。
* 致力提供優質服務。
* 時刻準備面對挑戰、勇於承擔責任。
* 維持良好士氣同團隊精神。

## 歷史
香港嘅消防處係負責防滅火警同救護工作嘅政府部門，屬於香港紀律部隊之一。佢嘅前身係香港警務處轄下嘅消防隊，成立於1868年5月9號，初期主要係負責本港嘅救火工作，喺火警發生時，保障市民生命同財產嘅安全。1953年7月1號，消防隊從醫務署接管咗非緊急救護服務，自始所有救護資源都交由消防隊管理。1960年成為獨立嘅政府部門消防事務處，之後喺1983年7月改稱為消防處。1992年，消防處宣佈分期將非緊急救護服務交返俾醫院管理局及醫療輔助隊負責。

## 架構
分成三個消防行動總區、消防安全總區、牌照及審批總區、救護總區、總部總區，仲有行政科。香港消防處員工人數達9,589人，由消防處處長掌管，下設副處長職位，幫處長手處理有關事務。

## 主要職責
主要嘅職責包括：

### 滅火
迅速處理火警召喚，同有效咁執行陸上同海上嘅滅火工作。

### 救援服務
提供快捷有效嘅海陸救援服務。

### 防火
向市民提供有關防火措施嘅意見、提高市民嘅消防安全意識，執行消防法例，並處理牌照審批事宜。

### 緊急救護服務
迅速處理救護召喚，同提供快捷，有效，先進嘅緊急輔助醫療救護服務。

## 歷任首長
;消防隊監督
*查理士·梅理

;消防隊消防總長
*費絲·亨利　（1940年－1947年）
*威廉·史密夫（1947年－1949年）
*哥文　　　　（1949年－1960年）

;消防事務處處長
*哥文　（1960年－1961年）
*覺士　（1961年－1965年）
*（1965年－1970年）
*活特　（1970年－1975年）
*尉遲新（1975年－1983年6月30號）

;消防處處長
*尉遲新（1983年7月1號－1984年）
*何萬勝（1984年－1987年）
*馬柱　（1987年－1992年）
*林淔源（1992年－1995年）
*張彼德（1995年－1998年）
*曾廣豫（1998年11月2號－2001年9月19號）
*許競平（2001年9月20號－2003年1月5號）
*林振敏（2003年1月6號－2006年1月）
*郭晶強（2006年1月－2007年12月）
*盧振雄（2007年12月－2011年9月）
*陳楚鑫（2011年10月－2014年6月）
*黎文軒（2014年6月－2016年8月）
*李建日（2016年8月15號－2020年4月17號）
*梁偉雄（2020年4月18號－2022年3月25號）
*楊恩健（2022年3月26號－）

## 職級
睇 職級識別標誌

## 攷

## 出面網頁

* 香港特別行政區消防處
可口可樂公司

**可口可樂公司**（，）係一間總部設喺美國嘅跨國飲品廠商。獨立生產嘅產品有可口可樂、雪碧、芬達、QOO酷兒果汁系列、飛雪礦物質水系列、冰露純淨水系列、天與地及嵐谷茶類系列等。同雀巢公司合作生產嘅有雀巢冰爽茶、罐裝雀巢咖啡等。

有好多關於「可口可樂」爾個名嘅傳說，不過事實上「可口可樂」嘅英文名係由彭伯頓當時嘅助手同合伙人會計員羅賓遜命名嘅。佢自己係一個古典書法家，佢認為「兩個大寫C字會好好睇」，因此用咗「Coca-Cola」，「coca」係由可可樹葉提煉嘅香料，「cola」係由可可度提取出來嘅成份。「可口可樂」嘅商標百幾年來一直都無變。

## 睇埋
*百事公司
上載同下載

**上載**同**下載**，又或者叫 （，假借漢字：）同 （），係一對有關嘅詞語去形容兩部電腦或相同系統進行資料傳送。*上載*係形容數據或資料由一部本地電腦傳送到去一部遠端嘅電腦，好似係網站、FTP或者其他一啲類似嘅系統。而*下載*就係指由一部遠端電腦接收資料。

呢個詞語唔適合去形容同網站之間嘅基本網頁傳送或者係連結，而主要只係指去故意傳送一個檔案。

## 其他題目
* Download manager
* FTP
* 點對點傳送
* BitTorrent
* 電腦保安，亂咁 download 嘢好多時係惹到電腦病毒嘅主因。
文雀

**文雀**／**扒手**係種賊，佢哋會將人哋身上嘅荷包同其他貴嘢（譬如智能電話）靜靜雞偷走。

## 出處
「文雀」呢個詞本來係三合會嘅術語，而家一般香港人都會用。

古時，「雀」有攞嘅意思。文雀係雀仔，多數喺田、叢林度食。因為身手敏捷，食咗農作物而農民唔知，所以俾人講成小偷。
自由塔

**自由塔**係唐字，可以指：

*喺美國紐約市嘅世界貿易中心一號，原名自由塔。
*喺美國紐約市嘅自由塔 (曼哈頓)。
*喺美國邁阿密嘅自由塔 (邁阿密)。
*喺伊朗德黑蘭嘅阿扎迪自由纪念塔。
*喺台灣澎湖縣馬公市嘅自由塔 (馬公市)。
垃圾食物

**垃圾食物**或者**垃圾食品**，係指一啲營養低，熱量高嘅快餐食物。有人認為垃圾食品引致癡肥。

垃圾食物多數指嗰啲大家認為唔健康，或者低，甚至無乜營養價值嘅食物。垃圾食物個名來自英文「Junk Food」，1972年出自美國公眾利益科學中心個阿頭 Michael Jacobson 把口。垃圾食物好鬼多，好似漢堡包、薄餅、糖、汽水、落好鬼多鹽（鈉）整嘅嘢食，好似薯片同薯條，重有好多，講唔晒。

好多政府同非牟利團體都話食太多垃圾食物無助均衡飲食。「垃圾食物」呢個字於是就俾好多唔妥快餐工業嘅團體同環保份子講咗好多年。

不過垃圾食物製造成本平，周圍都有得賣，又唔使搞一大餐先有得食，重因為高脂肪，鹽同糖份，可以做出唔同味道，所以重係好受歡迎，歷久不衰。垃圾食物嘅營養成份大部份係淨卡路里，齋畀能量，營養就冇乜。而且垃圾食物重加入好多食物添加劑，用嚟整重啲味，整靚嘢食嘅質感，轉色以及令佢唔會變壞。所以好多垃圾食物可以擺好耐，而且唔使特登去做放雪櫃嗰啲保存措拖。

 
垃圾食物脂肪同糖份好高，蛋白質、維他命同纖維成份就好低，被認定係多種疾病嘅元兇，好似癡肥、蛀牙、二型糖尿病個案急升，心臟病等等。當兒童開始食垃圾食物，佢哋原本攝取好多嘅蛋白質、維他命同食物纖維會跌到好低，平日飲開奶同健康果汁會變咗飲汽水。兒童飲少咗奶，減低鈣質攝取量，唔夠鈣會令骨骼脆弱。

有啲薯片脆片，其實未必垃圾得晒。佢哋有單元同多元不飽和脂肪。之但係，佢哋始終係脂肪，淨卡路里嘅壞處，足以抵銷不飽和脂肪嘅好處。呢堆食物含鹽量好高，重會令有啲人血壓高。

## 睇埋
*均衡飲食
*體重管理
MK人

**MK人**係香港用語，係指嗰啲成日喺旺角出沒嘅青年人，佢哋有時畀人「好潮」（但係多數都係「讕潮」）嘅感覺。呢個名喺以前好興，電台DJ係原因之一。當中嘅MK就代表Mongkok（旺角）喇。男嘅叫**MK仔**，女嘅叫**MK妹**，佢哋嘅文化就叫**MK文化**。

## 點解
某人單單住喺或者成日出入旺角，唔等於就係「MK人」；嗰個係主要對嗰啲跟隨潮流但係又唔係全係潮流，感覺係不倫不類嘅人嘅稱呼。有啲外人會簡單噉將佢哋歸入非仔非女之流；然而「MK人」所指嘅，正正就係嗰啲裝腔作勢，外強中乾，唔行偏門揾食嘅後生仔女。

佢哋覺得自己扮得好鬼有型，重以為會因為噉而吸引到好多男／女性趨之若鶩去兜搭佢哋，於是就經常自拍擺上網。佢哋當中多數都愛流連夜店、的士高，男嘅就為咗有女陪，而女嘅就貪玩怕寂寞，咁就可以講係各得其所。佢哋扮晒憤世不羈，但係又唔知憤世係咩嘢，所謂不羈其實即係冇人生目標，總之就係「今朝有酒今朝醉，明日愁來再買醉」。

有啲唔算貴嘅私家車款，被人叫做**MK車**，笑佢等低俗浮誇。任何車俾人配置啲搶眼／吵耳而冇乜用嘅部件或者裝飾品，又或者司機車品唔好，都可能被投以「MK」之謔稱。

## 地位
其實，MK人多數來自社會下層（階級），實際上冇錢使，冇世藝，冇自信……面對官員、先生同前輩親朋戚友等普遍讚賞，拜金崇權嘅所謂香港主流文化，自慚形穢，不過又偏偏要自欺欺人，於是乎就鍾情於啲使費同學養要求都低，又驚死人哋唔為意嘅打扮、講嘢用行為風格，嚟掩飾自卑同圍爐取暖，形成種所謂次文化。

與前者相對——有錢人靠豪宅靚車名錶來炫耀；肚入面墨水多嘅，就用久經浸淫而成嘅文雅儀態同含蓄語調來流露之；品味就靠坐定定食雪茄同飲陳年洋酒來展示；掌權嘅會低調直接用，擅於合法行惡，就算俾人捉到技術失誤，都重有大把板斧用得，可能甩到身。

MK人冇本事噉樣演嘢，就唯有成日靠所謂速成變光鮮，實質虛有其表，依然俾異類人睇唔起嘅方法，來獲取同道中人嘅自信，形成咗個「睇得唔打得」嘅小圈子——旺角啲商場有好多舖頭仔賣雜嘜平價服飾；MK風格口語特色係總詞彙少、密密使新式簡寫／稱、猛咁用虛詞／多義詞（例如取粗口字同性無關之義）、廢話多，又有大把錯／借字——有時俗稱「火星文」；喺條街道食煙仔，飲啤酒，就算明白會因而引嚟欺善怕惡嘅差人打攪，都在所不惜；心口掛個勇字，郁啲就無謂過界，只要犯些少錯就會俾「恭候多時」嘅「秩序維持者」捉去交數或者發泄。

己亥事變以來，政治格局劇變，做MK人嘅風險大增。針對後生仔女嘅政治類冤案湧現；清白人士由於對此毫無防範，兼且冇權冇勢冇後台，遇上厄運時往往只能坐以待斃；相反，黑幫成員同賊匪等時刻準備十足，熟悉顯規則同潛規則，又有人脈，脱離真案或者假案嘅能力都高好多，生活所受嘅影響較少。

## 定型
典型MK妹十零廿歲，濃妝豔抹，着背心、熱褲同撻人字拖，成日食煙仔、吹水同講粗口，性格反叛，鍾意喺街道遊來遊去，又時不時去酒吧同夜場。佢等喺2000年代零舍常見，畀人百無聊賴嘅感覺，可以叫做香港地道文化嘅代表之一；後來式微，取而代之嘅係南韓同偽ABC風格。响2020年，來自香港嘅畫師蕭邦仲，以此為主題，喺台灣出版咗本鹹濕漫畫書《MK妹》。

MK仔原形，模仿電影《古惑仔》入面若干角色，特徵係着黑色緊身背心、爛牛仔褲，樂於露啲文身出嚟。頭髮染到五顏六色，陰仔長到遮到眼，脾氣暴燥，動不動就睥人，講嘢時郁啲就「屌人老母」，後嚟興戴純黑口罩，兼且着Supreme、Thrasher同Stussy等牌子嘅服飾。呢啲風格一路淡化，喺2010年代，南韓潮流文化喺香港風行，與前者揉合，形成MK pop造型。

## 睇埋
*MK Pop

## 參考

## 出面網頁
*香港網絡大典 - MK 人
洛杉磯

**洛杉磯**（****， ），又叫做**羅省**、**洛城**，係喺美國西岸加利福尼亞州嘅大城市，有超過400萬人口，係加州第一、美國第二。

## 歷史
洛杉磯至今有幾百年歷史。1781年，墨西哥北部四十四「pobladores」喺加利福尼亞建立咗一個小城。其中兩個係西班牙人後裔，其餘嘅係印第安人或者非人血統。1876年，美國南太平洋鐵路修建到洛杉磯；大概1890年，洛杉磯地區發現石油，吸引大量人才。從此開始咗洛杉磯嘅大規模發展。

## 地理
西班牙文嘅Los Ángeles嘅意思係「天使」，係僅次於紐約嘅美國第二大城市。座落喺美國西岸加利福尼亞州南部，瀕臨太平洋東側嘅聖佩德羅灣同埋聖莫尼卡灣沿岸，背靠聖加布里埃爾山，面積1200幾平方公里。大市區包括洛杉磯縣同埋奧蘭治、文圖拉兩縣嘅一部分，以及貝弗利希爾斯、帕薩迪納、長灘等80幾個大小城鎮，總面積10567平方公里。城市座落喺三面環山、一面臨海嘅開闊盆地之中，除咗局部為丘陵之外，地面平坦，平均海拔84米，最高點埃爾西峰高1549米。一年四季陽光明媚，乾燥少雨，氣候溫和宜人，平均氣溫12度左右，1月平均氣溫13.7℃，7月23.4℃。年降水量只有357毫米，以冬雨為主。

## 氣候
洛杉磯喺地中海型氣候帶，氣候溫和，大體全年乾燥少雨，只係冬季降雨比較多。全年陽光充沛，基本上極少機會會喺冰點之下，所以落雪機率極細。年降水量僅379毫米，主要係冬雨。洛杉磯日夜溫差比較大，日間比較炎熱，就算係冬季，日間氣溫都有攝氏20度，夏季日間溫度就經常超過35度，甚至會有熱浪襲擊而搞到山火嘅情況。

## 治安

洛杉磯嘅犯罪數字以前喺美國城市中排得好高，但自從最差嘅洛杉磯暴動時期以嚟，因為增加咗警察人數，並且引入咗治安部隊「聯合特遣部隊」，犯罪率已經大幅下降。截至2014年，CQ Press公司發表嘅全美安全城市排名中，洛杉磯排喺第五位（根據全美50萬人以上城市嘅安全排名）。喺日本，人哋認為三藩市治安好過洛杉磯，但根據排名，洛杉磯反而排得更高，除咗部分嘅貧民區之外，其實唔算好危險。

以寫字樓為主嘅市中心西面同埋市政廳至小東京一帶，喺90年代嘅時候好多空地，治安都唔算好，但自從市中心南部地區，包括史坦普斯中心等大型重建計劃開始後，治安已經大大改善，依家連夜晚都可以安全咁行街。再加上喺小東京附近，見到好多新嘅公寓落成，亦因為多咗新開嘅拉麵店，夜晚都好多人，特別係美國嘅顧客，呢個地方已經同以前好唔同，變得好熱鬧。

喺小東京南邊嘅斯基德羅區以前係貧民區，但依家已經變成咗露宿者同極度低收入者嘅臨時棲身地。有時喺呢度會有幾千名露宿者，因為呢個區有支援露宿者嘅設施，所以吸引咗大批人嚟。由於斯基德羅區同批發市場時裝區係隔離，夜晚時，時裝區好多露宿者會聚集喺度。

### 幫派
根據洛杉磯市警察局嘅數據，洛杉磯有大約45,000名街頭幫派成員，當中大概450個幫派以洛杉磯為基地。其中最有名嘅係非裔美國人幫派克里普斯幫同血幫，佢哋嘅基地係南洛杉磯。至於拉丁裔方面，洛杉磯係墨西哥幫派蘇里尼奧幫嘅發源地。因此，洛杉磯被稱為「美國嘅幫派之都」。

### 暴動
洛杉磯曾經多次發生大規模嘅暴動，其中最出名嘅有1965年嘅瓦茲暴動，造成34人死亡，1,032人受傷，約4,000人被捕。而1992年嘅洛杉磯暴動更加嚴重，導致58人死亡，約2,000人受傷，火災數量達到3,600宗，崩塌嘅建築物多達1,100間。

## 交通
### 公共交通
洛杉磯縣城交通管理局同其他嘅機構營運一個廣泛嘅交通網絡。地下鐵同輕鐵路跨越洛杉磯縣。洛城嘅地鐵系統喺全美國第九繁忙，而佢嘅輕軌系統係全美第三繁忙。洛杉磯鐵路系統包括紅線同紫線嘅地鐵，同埋金線、藍線、綠線嘅輕軌列車。重有都會快速巴士，係快速公交系統，類似輕便鐵路，不過喺公路度行。除咗城市鐵路系統同巴士之外，重有Metrolink通勤火車，連接洛杉磯同附近較小嘅城區。

### 航空
洛杉磯主要嘅機場係洛杉磯國際機場（IATA代碼：LAX），佢嘅客運業務喺全球第五大、貨運業務就喺第六大。喺2005年，服務超過6000萬旅客同200萬頓貨物。洛杉磯國際機場唔單止係加州最繁忙嘅客運機場，亦係美國第三大嘅機場（如果剩喺計國際旅客數量，洛杉磯國際機場就排第二，僅次於第一大嘅紐約甘迺迪國際機場。

除咗洛杉磯國際機場之外，洛杉磯重有好多機場喺附近。
* （IATA：ONT，ICAO：KONT）洛杉磯/安大略國際機場，喺洛杉磯有。
* （IATA：BUR，ICAO：KBUR）卜合機場，或者叫做Burbank 機場。喺Burbank市，荷里活以北十分鐘車程到。
* （IATA：LGB，ICAO：KLGB）長海灘機場，服務長海灘同海港地區
* （IATA：SNA，ICAO：KSNA）John Wayne 機場
* （IATA：PMD，ICAO：KPMD）洛杉磯/Palmdale區域機場

### 城際鐵路
喺洛杉磯聯合火車站，有太平洋Surfliner號、海岸星光號、西南行政官號同埋日落界限號呢啲城際火車開出。太平洋Surfliner號南行到聖地牙哥；海岸星光號北上去三藩市、波特蘭同埋西雅圖；而西南行政官號同埋日落界限號會開去美國東部。

## 教育
### 大學
* 洛杉磯加州大學
* 南加州大學
* 洛杉磯加利福尼亞州立大學

## 友好城市

## 註

## 參考

## 出面網頁

* 洛杉磯市官方網站（英文）
澳門幣

**澳門幣**（），或者叫**澳門元/圓**，一般市民會嗌做**葡幣**，係澳門嘅法定流通貨幣，通常用縮寫 MOP$ 表示。而正式嘅 ISO 4217 簡稱為 MOP（Macao Pataca）。澳門嘅貨幣政策係由澳門金融管理局管理。1澳門幣可以暢做100仙（Avo）。澳門幣嘅葡文名「Pataca」源自曾經喺亞洲廣泛使用嘅銀圓「墨西哥的八個雷亞爾」（葡文：Pataca Mexicana）。

喺澳門同埋香港，重有廣東嘅民間，澳門幣亦都叫**葡幣**，用來同以前曾經亦喺澳門流通嘅廣東銀圓同埋港元分開。不過，葡萄牙嘅本土貨幣實際上係另外一種貨幣，即係士姑度（Escudo）或者歐元（自1999年開始）。所以唔知情人士會誤會「葡幣」係葡萄牙貨幣。

1995年後，澳門幣嘅紙幣由澳門金融管理局授權大西洋銀行同埋中國銀行澳門分行發行，硬幣就由澳門金融管理局負責發行。澳門幣同港元之間實行固定匯率制度，以1.0315澳門幣兌1港元。由於港元同美元實行聯繫匯率制度，所以澳門幣亦間接同美元掛鉤，匯率大概係1美元兌8元澳門幣。澳門現時對澳門幣同外幣嘅進出境都冇管制，遊客可以喺澳門嘅酒店、銀行、兌換店等地自由兌換貨幣。


File:10 Avos 1968 Macao.jpg|10 Avos, 1968（已經停用）
File:50 Avos 1978 Macao.jpg|50 Avos, 1978（已經停用）
File:Macau-1Pataca-1952.jpg|1 Pataca, 1952（已經停用）
File:Macau-5Patacas-1971.jpg|5 Pataca, 1971（已經停用）


File:50 Avos 1982 Macao.jpg|50 Avos, 1982（已經停用）
File:10 Avos 1988 Macao.jpg|10 Avos, 1988（已經停用）
File:20 Avos 1982 Macao.jpg|20 Avos, 1982（已經停用）


File:10 Avos 2007 Macao.jpg|10 Avos, 2007
File:50 Avos 1993 Macao.jpg|50 Avos, 1993
File:1 Pataca 2007 Macao.jpg|1 Pataca, 2007
File:5 Pataca 2007 Macao.jpg|5 Pataca, 2007


## 出面網頁
* 澳門金融管理局對澳門幣嘅介紹
* 澳門城市指南 - 澳門特區流通貨幣
* 澳門鈔票影像
百事可樂

**百事可樂**（）係美國廠商百事可樂公司推出嘅一種汽水。

百事可樂最初喺1890年代由一個藥劑師，係用嚟醫胃病。1964年，百事可樂開始推出無糖嘅健怡版。

百事可樂係可口可樂嘅主要競爭對手。係全球市佔率上，可口可樂佔據上風；但係喺加拿大魁北克省、印度，百事可樂銷售量比可口可樂高，係少數能超越可口可樂嘅地區。喺魁北克省，講法語嘅人都飲開百事；透過法語明星做代言人，百事喺當地嘅市場地位得以鞏固。二十世紀中期，「Pepsi」曾經係當地嘅英語人貶低法語人嘅字詞。百事可樂嘅成份包括碳酸水、白砂糖、色素（醬色）、酸度調節劑（磷酸）、咖啡因、調味料。2014年5月5日，百事可樂公司宣布，其旗下所有飲料將放棄使用有爭議化學成分溴化植物油。

## 睇埋
*可口可樂
*日本生可樂

## 出面網頁
* Pepsi World
* 百事中國
* 百事台灣
中華巴士

**中華汽車有限公司**（**China Motor Bus Company Limited**，簡稱**中華巴士**或者**中巴**；**[[CMB]]**；）係香港嘅地產發展商，亦曾經係香港嘅主要公共交通機構之一，由顏成坤同埋佢大舅黃耀南喺1923年創立。

## 歷史

中巴起初喺九龍半島提供巴士服務，1930年代初開始經營新界路線。其後政府喺1933年實施巴士專營權，中巴獲得香港島嘅巴士服務專營權。戰後由於港島區人口增長，中巴不斷擴張巴士路線網絡。1970年代係中巴嘅全盛期，當時中巴更加引入新款巴士吸納客源。1972年紅磡海底隧道通車，中巴聯同九巴合營過海隧道巴士路線，中巴車輛喺九龍半島再次出現。

自從地鐵喺1985年5月31日投入服務之後，中巴嘅乘客量下跌咗超過一半，造成中巴嘅服務水平一直倒退。其後喺1989年中巴因勞資雙方就退休金安排出現爭拗並談判破裂，導致中巴員工發動大罷駛事件，造成香港島交通大混亂，為當時喺香港島經營屋邨巴士線嘅城巴製造先機，不斷搶走中巴客源。自1990年代初中巴服務持續欠佳，香港政府喺1993年同1995年分別將中巴26條同14條路線攞出嚟作公開競投，城巴憑住過去喺香港島嘅良好業務，獲得呢兩批路線嘅專營權。隨後城巴大規模擴張港島巴士網絡，令中巴喺港島區巴士業務造成了史無前例嘅壓力。

1998年2月17日，港府宣佈唔再延續中巴嘅專營權，原因係中巴服務水平仍然冇改善，政府唔再畀機會。政府將中巴嘅88條巴士路線公開競投（而有部分路線沒有經競投而交由城巴經營），雖然中巴曾經連同英國第2大巴士集團Stagecoach聯合組織財團，同新世界發展為首嘅新世界第一巴士、由城巴、長江基建、香港中旅集團組成嘅香港聯合巴士有限公司，以及包括九巴等多個財團競投巴士路線，但結果仍然由新世界第一巴士成功競投到中巴嘅88條路線，而中巴嘅專營權亦喺1998年8月31日深夜告終。

喺專營權完咗之後，中巴轉為經營一條來往港運城同埋北角政府合署之間嘅非專利巴士線，到2015年都收埋檔。除此之外，中巴將位於柴灣嘅巴士車廠租畀接辦香港島路線嘅新世界第一巴士作日常運作之用。後來呢間巴士廠亦曾經租過畀城巴同埋大巴士公司作短期車廠之用，柴灣巴士車廠曾經被建議攞嚟做「巴士博物館」，但係無疾而終。到2018年，中巴同太古成功申請將車廠地皮改用途，變成商住項目，車廠喺2020年開始清拆。

2019年，家姐顏潔齡因為年事已高，將中巴主席交畀細佬顏亨利。2022年，中巴請咗曾經喺中國三大電訊公司都做過高層嘅翁順來做行政總裁，翁氏本身係中巴嘅老伙計，喺88至95年間係中巴嘅總會計師。

## 線路

## 非專利巴士線
隨住中巴作為其中一個發展商嘅地產項目北角港運城喺1998年落成之後，中巴營運佢唯一一條非專利巴士線，來往港運城同埋北角政府合署之間。條線喺2015年6月30號最後一日服務。

## 睇埋
* 香港巴士
* 香港交通
* 顏成坤家族

## 出面網頁

* 投資服務中心 中華汽車 (26 )
* China Motor Bus Company, Limited
2004年

## 其他紀年

*中國
**中華民國：民國九十三年
*朝鮮半島
**北朝鮮：主體九十三年
**南韓：檀紀4337年
*日本
**平成十六年
**皇紀：2664年
*佛曆：2546年~2547年
*回曆：1424年11月8號~1425年11月19號
*猶太曆：5764年4月7號~5765年4月19號
*UNIX時間：1072915200 - 1104537599
*修正儒略日（MJD）：53005 - 53370

## 大件事
* 1月3號：埃及閃光航空一架包機從旅遊勝地沙姆沙伊赫起飛無耐喺紅海上空墜毀，機上148人全部罹難，包括120幾個法國旅客。
* 1月4號：美國太空總署嘅火星地面探測器喺04:35UTC着陸火星。
* 1月5號：香港首宗地鐵縱火案。
* 1月8號：郵輪瑪麗皇后二號下水，係當時最長、最闊同最高嘅郵輪，由英女王伊利沙伯二世主持下水禮。
* 2月1號：喺麥加嘅伊斯蘭教朝聖發生人踩人，最少251名朝聖者死。
* 2月2號：22歲嘅瑞士網球員費達拿首次升上職業網球男子單打世界排名第一位，之後一路保持到2008年8月，以連續237個星期打破紀錄。
* 2月4號：朱克伯格同佢哈佛大學啲室友創立Facebook。
* 2月5號：爆發。
* 2月6號：莫斯科地鐵發生自殺式爆炸，41人死，超過100人受傷。
* 2月28號：，係臺灣史上最大規模嘅運動。
* 3月11號：西班牙馬德里市郊四列火車畀恐怖份子用炸彈襲擊，192死2057傷。（:es:Atentados del 11 de marzo de 2004）
* 3月12號：南韓國會通過對總統盧武鉉嘅彈劾議案，交南韓憲法法院對彈劾案作出最後嘅裁決，係南韓史上首次。
* 3月14號：中華人民共和國第十屆全國人民代表大會第二次會議正式將《義勇軍進行曲》作為國歌嘅條文寫入去憲法。（第四章第一百三十六條第二款：「中華人民共和國國歌是《義勇軍進行曲》。」）。
* 3月19號：中華民國總統陳水扁喺競選活動最後一日中槍受傷，是為「三一九槍擊事件」。
* 3月20號：第11屆中華民國總統選舉，尋求連任嘅陳水扁同呂秀蓮以唔到三萬票贏咗。
* 3月24號：馮錦華、張立昆等7個中國民間保釣人士首次成功登陸釣魚島。
* 3月27號：美國太空總署喺太平洋約莫95,000英尺上空中以6.8316倍音速飛咗11秒，畀健力士世界紀錄確認爲當時世界上最快嘅進氣（air breathing）飛機。
* 3月29號：保加利亞、愛沙尼亞、拉脫維亞、立陶宛、羅馬尼亞、斯洛伐克同斯洛文尼亞七國加入北大西洋公約組織。
* 4月5號：第9屆印尼立法機構選舉。
* 4月22號：北韓龍川火車站爆炸。
* 4月27號：由尖沙咀海濱長廊改建而成嘅香港星光大道開幕。
* 5月15號：當時最大嘅質數224036583−1，由Josh Findley同GIMPS一齊揾到。
* 5月17號：天津財經學院改名做天津財經大學。
* 5月17號：美國麻省將同性婚姻合法化。
* 5月18號：澳門首間非澳門博彩旗下嘅賭場，位於澳門漁人碼頭旁邊嘅金沙賭場開始營業。
* 5月20號：陳水扁喺台北宣誓就任中華民國總統。
* 6月1號：2004年環球小姐競選喺厄瓜多爾基多舉行，澳洲代表珍妮花鶴堅絲攞冠軍。
* 6月8號：一百年嚟首次金星凌日。
* 6月14號：珊瑚海群島同性戀王國成立。
* 6月16號：騰訊控股喺香港交易所上市，上市價3.7港元。
* 6月21號：太空船一號完成咗第一個私人資助嘅太空飛行。
* 7月4號：2004年歐洲國家盃足球賽，希臘隊以一比零打贏主隊葡萄牙隊攞冠軍。
* 7月5號：第4屆印尼總統選舉首輪投票，係印尼喺2002年修訂《》後首次舉行印尼總統選舉，蘇西洛同梅加瓦蒂進入9月20號嘅第二輪投票。
* 7月11號：第20屆日本參議院議員通常選舉。
* 8月5號：廣州白雲國際機場啟用。
* 8月8號：香港馬王「原居民」因絞腸痧重病而被人道毀滅。
* 8月13號到8月29號：2004年夏季奧林匹克運動會喺希臘雅典舉行。
** 8月27號：2004年夏季奧林匹克運動會男子110米跨欄決賽，中國運動員劉翔喺雅典奧林匹克體育場跑出12秒91平世界紀錄，並同時打破奧運紀錄12秒95。
* 8月29號：第2屆澳門行政長官選舉，由何厚鏵連任。
* 9月1號：車臣分離主義武裝喺俄羅斯北奧塞梯共和國別斯蘭脅持1200幾個人質。
* 9月12號：第3屆香港立法會選舉。
* 9月14號：東突厥斯坦流亡政府喺美國華盛頓特區成立。
* 9月18號：建造業工人註冊管理局成立，負責執行同管理香港建造業工人註冊制度。
* 9月19號：江澤民辭咗中國共產黨中央軍事委員會主席職務，由胡錦濤接任。
* 9月20號：第4屆印尼總統選舉次輪投票，由蘇西洛當選。
* 10月9號：第1屆阿富汗總統選舉，由卡爾扎伊當選。
* 10月14號：中華人民共和國同俄羅斯聯邦簽訂《》，確定黑瞎子島同阿巴該圖洲渚地區嘅歸屬問題。
* 10月22號（重陽節）：香港兩架紅色小巴喺北角英皇道互相搶客而超速撞車，做成2死17傷。兩名司機喺2005年年尾被判罪名成立坐監。
* 10月24號：香港嘅九廣東鐵（家下港鐵）尖沙咀支綫通車，增設尖東站。
* 10月31號同11月21號：第4屆烏克蘭總統選舉兩輪投票，後來發現選舉舞弊，於是爆發大規模抗議。第二輪投票要喺國際觀察員監察之下重新舉行。
* 11月4號：由連戰同宋楚瑜提出嘅總統選舉陳水扁、呂秀蓮「當選無效訴訟案」，臺灣高等法院經7個幾月嘅審理判決連、宋敗訴，國親陣營話會上訴。
* 11月13號：懷俄公國由澳洲雪梨郊區嘅獨立。
* 12月17號：不丹政府宣佈全國禁煙令，係世界上第一個全面禁煙令。
* 12月21號：香港九廣鐵路（家下港鐵）通車。
* 12月26號：印尼蘇門答臘對出嘅海底發生地震，引發海嘯，印度洋沿岸多國受災，超過29萬人死。
* 12月26號：第4屆烏克蘭總統選舉次輪投票重新舉行，由尤先科當選。
* 12月28號：深圳地鐵1號綫同4號綫開通。

## 響呢年出世嘅人
* 1月16號：熊子逸，香港童星
* 5月4號：谷花音，日本細路女配音員
* 6月17號：鈴木福，日本童星
* 6月23號：蘆田愛菜，日本童星
* 7月16號：陳彥霖，2019年陳彥霖案死者
* 8月31號：黃可盈 (童星)，香港童星
* 8月31號：張員瑛，南韓組合IZ*ONE成員
* 9月1號：葉天諾，香港童星
* 11月7號：ゆな，日本模特兒同YouTuber
* 11月22號：，臺灣童星，外號「小小彬」
* 岑小林 (運動員)，中國跳繩運動員

## 響呢年死嘅人

* 11月24號：黃霑，香港資深填詞人同司儀。

## 響呢年死嘅其他事物
* 8月8號：原居民 (馬)，香港馬王

## 文學

* 《黑夜之後》（アフターダーク）：日本小說家村上春樹嘅長篇小說。